text: 3Ke nya esia be, le ŋkeke mamlɛawo me la, ɣeyiɣi sesẽ siwo me nɔnɔ sesẽ la ava.2Elabena amewo anye ɖokuilɔ̃lawo, galɔ̃lawo, adegbefolawo, ɖokuidoɖedzilawo, busunyagblɔlawo, ame maɖoto dzilawo, ame madakpewo, ame mawɔnutefewo,3ame siwo melɔ̃a ame fe nya o, ame siwo melɔ̃na ɖe nya aɖeke dzi o, ameŋugblẽlawo, ame siwo meɖua wo ɖokuiwo dzi o, ame wɔadãwo, ame siwo melɔ̃a nu nyui o,4yomemɔfialawo, ame magbɔdziɖiwo, ame siwo doa wo ɖokuiwo ɖe dzi glodzoo, ame siwo lɔ̃a dzidzɔkpɔkpɔ le esi tefe be woalɔ̃ Mawu,5ame siwo si ɖokuitsɔtsɔ na Mawu fe nɔnɔme le, gake womenɔa agbe ɖe efe ŋusẽ nu o; te ɖokuiwò ɖa tso ame siawo gbɔ.6Elabena ame aɖewo dona tso ame siawo dome, eye wobena dzaa gena ɖe afewo me heɖea aboyo nyɔnu gbɔdzɔgbɔdzɔtɔ siwo yɔ fũu kple nu vɔ̃ wɔwɔ, eye nudzodzro fomevi geɖewo kplɔa wo la.7eye wonɔa nusɔsrɔ̃ dzi ɣesiaɣi, evɔ womete ŋu kena ɖe nyatefe fe sidzedze vavãtɔ la ŋu gbeɖe o.8Ke abe ale si Yane kple Yambre tsi tsitre ɖe Mose ŋu ene la, nenema kee ame siawo hã yia edzi tsia tsitre ɖe nyatefe la ŋu, ame siwo gblẽ keŋkeŋ le susu me, eye womekpɔ ŋudzedze ɖe wo ŋu le xɔse la me o.9Ke hã, womagawɔ ŋgɔyiyi aɖeke o, elabena wofe aɖaʋadzedze la adze fãa na amewo katã, abe ale si ko ame eve mawo fe aɖaʋadzedze dze ene.10Ke wò la, èdze nye nufiafia, nye agbenɔnɔ, nye tameɖoɖo, nye xɔse, nye dzigbɔgbɔ blewu, nye lɔlɔ̃, nye dzidodo,11nye yometitiwo, nye fukpekpewo, nu siwo fomevi dzɔ ɖe dzinye le Antioxia, le Ikonio, le Listra, yometiti siwo fomevi me meto, la yome pɛpɛpɛ; ke hã, Afetɔ la ɖem tso wo katã me.12Le nyatefe me la, ame siwo katã dina be yewoanɔ agbe le ɖokuitsɔtsɔ na Mawu nu le Kristo Yesu me la, woati woawo hã yome.13Gake ame vɔ̃ɖiwo kple ameblelawo anɔ vɔ̃ɖivɔ̃ɖim ɖe edzi, woanɔ amewo kplɔm anɔ tatram, eye woanɔ woawo hã kplɔm anɔ tatram.14Ke wò la, yi edzi nànɔ nu siwo nèsrɔ̃, eye nèkpɔ kakaɖedzi le wo ŋu hexɔ wo dzi se la me, elabena ènya ame siwo gbɔ nèsrɔ̃ wo tsoe,15eye be tso vidzĩ me kee nènya ŋɔŋlɔ kɔkɔeawo, siwo ate ŋu ana nàzu nunyala hena ɖeɖekpɔkpɔ to Kristo Yesu dzi xɔxɔse me.16Ŋɔŋlɔ blibo la tso Mawu fe gbɔgbɔ me, eye wònyo na nufiafia, na nyagbename, na ɖɔɖɔɖo, na amehehe le dzɔdzɔenyenye me,17bene Mawu fe ame la nadze bliboe, eye wòanɔ dzadzraɖoɖi keŋkeŋ na dɔ nyui sia dɔ nyui wɔwɔ.


c: text/html

text:
Aleke Mawɔ Aɖu Tetekpɔwo Dzi?
Nu si nàte ŋu awɔ
Gbã la, nyae be àkpɔ wò nuwɔnawo me tsonu, eɖanye nu ka kee xɔ̃wò wɔ o.
Evelia, de dzesi tetekpɔ si dzi ɖuɖu sesẽna na wò wu.
Eyome, bia ɖokuiwò be, ‘Ɣekaɣi koŋ tetekpɔ sia doa mo ɖa?’ (Ne mele sukua? Dɔ mea? Le tefe bubu aɖea?) Ne ènya tefe siwo koŋ tetekpɔa doa mo ɖa le la, akpe ɖe ŋuwò nàfo asa nɛ kura.
Azɔ, ènya nu si nàwɔ. Wò taɖodzinu gbãtɔe nye be nànya ale si nàfo asa na tetekpɔa va se afi aɖe loo alo afo asa nɛ keŋkeŋ. (Le kpɔɖeŋu me: Ne èdoa go sukuxɔmehatiwo le kpakpã vɔ megbe eye wofonɛ ɖe nuwò be nàno sigaret la, ɖewohĩ àte ŋu atiae be yeanɔ mɔ bubu kura tom ale be yemagado go wo azɔ o.) Nyatefenya: Ame siwo gblɔna be yewonye xɔ̃wòwo gake wofonɛ ɖe nuwò be nàwɔ nu gbegblẽ la, menye xɔlɔ̃ nyuiwo o.
Le nyatefe me la, màte ŋu afo asa na tetekpɔwo katã o. Godogodoa àva dze ŋgɔ tetekpɔ aɖe si nu ate ŋu asẽ ŋutɔ, ɖewohĩ le ɣeyiɣi si mèle mɔ kpɔm nɛ kura o me. Nu kae nàte ŋu awɔ?
Ele vevie be nànɔ dzadzraɖoɖi!
Bu eŋu kpɔ: Yesu nya akpa si wòle le nyui kple vɔ̃ fe nya si le toa me la me. Eɖoe kplikpaa be yeaɖo to ye Fofo ɣesiaɣi. (Yohanes 8:28, 29.) Nu vevitɔe nye be nàtso nya me le nu si nàwɔ la ŋu do ŋgɔ.
Dɔdeasi. Kpɔ ɖa be àte ŋu akpɔ susu eve siwo ta wòle be nàɖu tetekpɔ si nèdoa go edzidzi wu la dzi mahã, eyome nàbu nu eve siwo nàte ŋu atsɔ aɖu edzii la ŋu.
Nu ka tae nàɖe mɔ ame bubuwo naɖu afetɔ ɖe dziwò? Ðee fia be yetsi, to nu si sɔ wɔwɔ me. (Kolosetɔwo 3:5) Eye nàdo gbe ɖa tso esia ŋu be nàyi edzi anɔ te sesĩe.—Mateo 6:13.

robotstxt: allowed

filter: keep


text:
TA WUIENE
Alesi Nàna Dzidzɔ Nanɔ Wò Ƒomea Me
Nukae wòfia be woanye srɔ̃ŋutsu nyui?
Aleke woawɔ anye srɔ̃nyɔnu nyui?
Nukae wòbia be woanye dzila nyui?
Aleke ɖeviwo hã ate ŋu ana dzidzɔ nanɔ fomea mee?
YEHOWA MAWU di be dzidzɔ nanɔ wò fomea me. Efe Nya, Biblia, na mɔfiamewo fomea me tɔ ɖesiaɖe, eye wògblɔ akpa si Mawu di be amesiame nawɔ. Ne fomea me tɔwo wɔ wofe akpa dzi abe alesi Mawu ɖo aɖaŋui ene la, ehea dzidzeme geɖe vanɛ. Yesu gblɔ be: “Woayra amesiwo le mawunya la sem, eye wole edzi wɔm.”—Luka 11:28.
2 Nusi koŋ naa dzidzɔ nɔa fomea mee nye nu vevi aɖe nyanya, be Yehowa, amesi Yesu yɔ be “Mía Fofo,” gbɔe fomea dzɔ tso. (Mateo 6:9) Mía Fofo si le dzifo ye na fome sia fome si le anyigba dzi la li—eye eyae nya nusi naa fomewo kpɔa dzidzɔ. (Efesotɔwo 3:14, 15) Ke nukae nye Biblia fe nufiafia ku ɖe akpa si wòle be fomea me tɔ ɖesiaɖe nawɔ ŋu?
MAWUE ÐO ƑOMEA ANYI
3 Yehowa wɔ ame eve gbãtɔ siwo nye Adam kple Xawa be woanɔ anyi ɖekae anye srɔ̃ŋutsu kple srɔ̃nyɔnu. Eda wo ɖe paradisofe dzeani aɖe—si nye Eden-bɔ—me le anyigba dzi eye wògblɔ na wo be woadzi vi. Yehowa gblɔ be: “Midzi, ne miasɔ gbɔ, eye miayɔ anyigba la dzi.” (Mose I, 1:26-28; 2:18, 21-24) Menye ŋutinya dzro alo nyakpakpa aɖe koe nya sia nye o, elabena Yesu ɖee fia be nya si wogblɔ le Mose fe Agbalẽ Gbãtɔ me ku ɖe amegbetɔfomea fe gɔmedzedze ŋu la nye nyatefe. (Mateo 19:4, 5) Togbɔ be egbea míele kuxi geɖe me tom eye menye aleae Mawu ɖoe be agbea nanɔ o hã la, mina míakpɔ nusita wòanya wɔ be dzidzɔ nanɔ fomea me ɖa.
4 Ƒomea me tɔ ɖesiaɖe ate ŋu ana dzidzɔ nanɔ fomea me nenye be esrɔ̃ Mawu le lɔlɔ̃ ɖeɖefia me. (Efesotɔwo 5:1, 2) Gake aleke míawɔ asrɔ̃ Mawu, esi wònye míate ŋu akpɔe o? Míate ŋu asrɔ̃ nu tso alesi Yehowa wɔa nui ŋu ne míekpɔ alesi efe Ŋgɔgbevi si wòdɔ tso dzifo ɖo ɖe anyigba dzi la va wɔ nui. (Yohanes 1:14, 18) Esime Vi sia, si nye Yesu Kristo, nɔ anyigba dzi la, eɖe Fofoa si le dzifo fe nɔnɔme fia nyuie ale gbegbe be Yesu kpɔkpɔ kple toɖoɖoe nɔ ko abe Yehowa gbɔ nɔnɔ kple toɖoɖo Eyama ene. (Yohanes 14:9) Eyata ne mía dometɔ ɖesiaɖe srɔ̃ nu tso lɔlɔ̃ si Yesu ɖe fia ŋu eye míedze efe kpɔɖeŋu yome la, míana dzidzɔ geɖe wu nanɔ míafe fomea me.
YESU ÐO KPƆÐEŊU NA SRƆ̃ŊUTSUWO
5 Biblia la gblɔ be ele be srɔ̃ŋutsuwo nawɔ nu ɖe wo srɔ̃wo ŋu abe alesi Yesu wɔ nu ɖe efe apostolowo ŋui ene. Bu Biblia fe mɔfiame sia ŋu kpɔ: ‘Mi ŋutsuwo la, miyi edzi mialɔ̃ mia ŋutɔ mia srɔ̃wo, abe alesi Kristo hã lɔ̃ hame la, eye wòtsɔ ye ŋutɔ ɖokui hena ɖe eta la ene. Nenema ke wòle na ŋutsuwo be, woalɔ̃ woa ŋutɔwo wo srɔ̃wo abe woa ŋutɔwo fe ŋutilãwo ene. Amesi lɔ̃a ye ŋutɔ srɔ̃ la, elɔ̃a eɖokui; elabena ame aɖeke melé fu ye ŋutɔ fe ŋutilã kpɔ o, ke boŋ enyinɛ, eye wòkpɔa edzi, abe alesi Kristo hã wɔna na hame la ene.’—Efesotɔwo 5:23, 25-29.
6 Alesi Yesu lɔ̃ efe nusrɔ̃la siwo fo fu wɔ hame la nye kpɔɖeŋu nyui aɖe na srɔ̃ŋutsuwo. Yesu ‘lɔ̃ wo vaseɖe nuwuwu,’ eye wòtsɔ efe agbe ɖo anyi ɖe wo ta togbɔ be wonye ame madeblibowo hã. (Yohanes 13:1; 15:13) Nenema ke woxlɔ̃ nu srɔ̃ŋutsuwo be: ‘Miyi edzi mialɔ̃ mia srɔ̃wo, eye migawɔ dɔmevevi le wo ŋu o.’ (Kolosetɔwo 3:19) Nukae akpe ɖe srɔ̃ŋutsu ŋu be wòawɔ ɖe nuxlɔ̃ame ma dzi, vevietɔ ne srɔ̃a mewɔa nu le nuŋububu nyuie me ɣeaɖewoɣi o? Ele be wòaɖo ŋku edzi be ye ŋutɔ hã yewɔa vodada, eye wòaɖo ŋku nusi wòle be wòawɔ be Mawu natsɔe akee dzi. Nukae wòle be wòawɔ? Ele be wòatsɔ amesiwo wɔ nuvɔ̃ ɖe eŋu la fe nuvɔ̃wo ake wo, srɔ̃a tɔwo hã le eme. Eye ele be srɔ̃nyɔnua hã nawɔ nenema ke. (Mateo 6:12, 14, 15) Èkpɔ nusita ame aɖewo gblɔna be srɔ̃ɖeɖe si me dzidzɔ le ye nye esi me ame evea lɔ̃na faa tsɔ kea wo nɔewoa?
7 Anyo be srɔ̃ŋutsuwo nade dzesii hã be Yesu bua efe nusrɔ̃lawo ŋu ɣesiaɣi. Ebu wofe ŋutetewo fe seɖofe kple wofe nuhiahiãwo ŋu. Le kpɔɖeŋu me, esi ɖeɖi te wo ŋu la, egblɔ na wo be: “Miva, ne míawo ɖeɖe míayi gbedzi, ne míadzudzɔ mía ɖokui ʋɛ.” (Marko 6:30-32) Nenema ke wòle be woabu srɔ̃nyɔnuwo hã ŋui. Biblia gblɔ tso wo ŋu be wonye “gbɔdzɔgbɔdzɔtɔwo,” eye wòde se na srɔ̃ŋutsuwo be ‘woatsɔ bubu ana wo.’ Nukatae? Elabena srɔ̃ŋutsuwo kple srɔ̃nyɔnuwo siaa nye “agbe fe amenuveve hadomenyilawo.” (Petro I, 3:7) Srɔ̃ŋutsuwo naɖo ŋku edzi be nusi xɔ asi le Mawu ŋkumee nye nutefewɔwɔ, ke menye ame fe ŋutsu alo nyɔnu nyenyee o.—Psalmo 101:6.
8 Biblia gblɔ be srɔ̃ŋutsu si “lɔ̃a ye ŋutɔ srɔ̃ la, elɔ̃a eɖokui.” Nusitae nye be Yesu ɖee fia be ŋutsu kple srɔ̃a ‘meganye ame eve azɔ o, negbe ŋutilã ɖeka ko.’ (Mateo 19:6) Le esia ta mele be wo dometɔ aɖeke nadɔ kple ame bubu aɖeke o. (Lododowo 5:15-21; Hebritɔwo 13:4) Nusi akpe ɖe wo ŋu le esia mee nye be woatsɔ ɖe le wo nɔewo fe nuhiahiãwo me, ke menye wo ɖokui tɔ ko me o. (Korintotɔwo I, 7:3-5) Ŋkuɖodzinya sia sɔ nyuie be: ‘Ame aɖeke melé fu ye ŋutɔ fe ŋutilã kpɔ o, ke boŋ enyinɛ, eye wòkpɔa edzi.’ Ehiã be srɔ̃ŋutsu nalɔ̃ srɔ̃a abe eya ŋutɔ ɖokui ene, eye wòaɖo ŋku edzi be yeabu esia ŋuti kɔnta na amesi te yele, si nye Yesu Kristo.—Efesotɔwo 5:29; Korintotɔwo I, 11:3.
9 Apostolo Paulo fo nu tso alesi ‘Yesu Kristo fe dɔme trɔna ɖe ame ŋui’ ŋu. (Filipitɔwo 1:8) Alesi Yesu wɔa nu ɖe ame ŋu tufafatɔe la naa dzidzeme ame, eye efe nɔnɔme sia lé dzi na nyɔnu siwo va zu efe nusrɔ̃lawo. (Yohanes 20:1, 11-13, 16) Nenemae srɔ̃nyɔnu dina vevie be ye srɔ̃ nawɔ nu ɖe ye ŋui le dɔmetɔtrɔ kple tufafa me.
KPƆÐEŊU NA SRƆ̃NYƆNUWO
10 Habɔbɔe fomea nye, eyata be wòawɔ dɔ nyuie la, ehiã be ta nanɔ esi. Yesu gɔ̃ hã bɔbɔna ɖe Ame aɖe si nye efe Ta te. “Kristo fe ta enye Mawu” abe alesi ko “nyɔnu fe ta enye ŋutsu” ene. (Korintotɔwo I, 11:3) Esi ame aɖe li si fe tanyenye te mí katã míele, si nye amesi te wòle be míabɔbɔ ɖo ta la, alesi Yesu bɔbɔ eɖokui ɖe Mawu fe tanyenye tee la zu kpɔɖeŋu nyui aɖe na mí.
11 Ame madeblibowo wɔa vodada, eyata zi geɖe ŋutsuwo mete ŋu wɔa wofe tanyenye ŋudɔ le mɔ nyuitɔ kekeake nu o. Ke nukae wòle be srɔ̃nyɔnu nawɔ? Mele be wòabui be nusi wɔm ye srɔ̃ le mele ɖeke me o alo ate kpɔ be yeaxɔ tanyenyea le esi o. Anyo be srɔ̃nyɔnu naɖo ŋku edzi be gbɔgbɔ fatu, si nɔa anyi kpoo xɔ asi ŋutɔ le Mawu ŋkume. (Petro I, 3:4) Ne srɔ̃nyɔnu ɖea nɔnɔme sia fiana le nɔnɔme sesẽwo gɔ̃ hã me la, anɔ bɔbɔe nɛ be wòabɔbɔ eɖokui abe alesi Mawu ɖoe ene. Gawu la, Biblia gblɔ be: ‘Ele be srɔ̃nyɔnu natsɔ bubu deto ana srɔ̃a.’ (Efesotɔwo 5:33) Gake ne edzɔ be ŋutsua ya mebɔbɔ ɖe Kristo, si nye efe Ta, te o ɖe? Biblia xlɔ̃ nu srɔ̃nyɔnuwo be: “Mibɔbɔ mia ɖokui na mia ŋutɔwo mia srɔ̃wo, bena ne ame aɖewo meɖo to nya la o la, nyɔnuwo fe agbenɔnɔ nya aɖeke magblɔ la naɖe wo, esi wokpɔ miafe agbenɔnɔ dzadzɛ [kple bubu deto] ɖa la.”—Petro I, 3:1, 2.
12 Ne srɔ̃nyɔnu do susu aɖe ɖa tufafatɔe si to vovo na srɔ̃a, si nye xɔsetɔ alo dzimaxɔsetɔ fe susu la, ema mefia be mede bubu eŋu o. Ate ŋu anye be nyɔnua fe nukpɔsusua nyo, eye ate ŋu aɖe vi na fome bliboa ne ŋutsua ɖo toe. Togbɔ be susu aɖe si Abraham srɔ̃ Sara do ɖa be woatsɔ akpɔ fomekuxi aɖe gbɔ medze ŋutsua ŋu o hã la, Mawu gblɔ nɛ be: “Ðo to Sara.” (Mose I, 21:9-12) Ne srɔ̃ŋutsu wɔ nyametsotso mamlɛa le nya aɖe si metsi tre ɖe Mawu fe se ŋu o me la, enye ɖokuibɔbɔ ɖeɖefia be nyɔnua nawɔ ɖeka kplii.—Dɔwɔwɔwo 5:29; Efesotɔwo 5:24.
13 Srɔ̃nyɔnu ate ŋu awɔ nu vovovowo le beléle na fomea me. Le kpɔɖeŋu me, Biblia gblɔ na srɔ̃nyɔnuwo be ele be “woalɔ̃ wo srɔ̃wo kple wo viwo, woanye ɖokuidziɖulawo, ame dzadzɛwo, afeme dɔwɔlawo, dɔmenyotɔwo, eye woabɔbɔ wo ɖokui na woa ŋutɔ wo srɔ̃wo.” (Tito 2:4, 5) Srɔ̃nyɔnu vidada si wɔa nusiawo fe nu anyo efe fomea ŋu godoo eye woalɔ̃e ahade bubu eŋu ɣesiaɣi. (Lododowo 31:10, 28) Gake esi wònye be ame madeblibo evee va wɔ ɖeka le srɔ̃ɖeɖe me ta la, ate ŋu adzɔ be nɔnɔme sesẽ aɖewo nahe kaklã alo srɔ̃gbegbe vɛ. Biblia ɖe mɔ ɖe kaklã ŋu le nɔnɔme aɖewo me. Gake kaklã ɖa tso ame nɔewo gbɔ nye ŋkubiãnya, eyata Biblia na nuxlɔ̃ame sia be: “Nyɔnu nagagbe srɔ̃a o…eye ŋutsu hã nagagbe srɔ̃a o.” (Korintotɔwo I, 7:10, 11) Nusi dzi Ŋɔŋlɔawo da asi ɖo si dzi woanɔ te ɖo agbe srɔ̃ koe nye ne wo dometɔ ɖeka wɔ ahasi.—Mateo 19:9.
KPƆÐEŊU DEBLIBO NA DZILAWO
14 Yesu ɖo kpɔɖeŋu deblibo aɖe ɖi na dzilawo le alesi wòwɔ nu ɖe ɖeviwo ŋui me. Esi amewo nɔ mɔ xem ɖe ɖeviwo nu be woagate ɖe Yesu ŋu o la, egblɔ na wo be: “Mina ɖeviwo nava gbɔnye, eye migaxe mɔ na wo o.” Biblia gblɔ be “esi wòlé wo ɖe efe akɔnu la, eyra wo, le esime wòda asi ɖe wo dzi.” (Marko 10:13-16) Esi Yesu kpɔ vovo ɖe ɖeviwo ŋu ɖe, ɖe mele be miawo hã miakpɔ vovo ɖe mia viŋutsuwo kple mia vinyɔnuwo ŋu oa? Menye miafe ɣeyiɣi suesue aɖewo kpɔkpɔ ɖe wo ŋue wohiã o, ke boŋ wohiã ɣeyiɣi geɖe. Ele vevie be dzilawo nazã ɣeyiɣi atsɔ afia nu wo viwo, elabena emae nye nusi Yehowa bia tso wo si be woawɔ.—Mose V, 6:4-9.
15 Esi xexe sia le vɔ̃ɖivɔ̃ɖim ɖe edzi ta la, nusi ɖeviwo hiãe nye dzila siwo akpɔ wo ta tso amesiwo dina be yewoagblẽ nu le wo ŋu, abe amesiwo tsɔa agbegbegblẽnɔnɔ ɖoa mɔ̃e na wo ene, la si me. Bu alesi Yesu kpɔ efe nusrɔ̃la siwo wòyɔna vividoɖeameŋutɔe be “vinyewo” tae ŋu kpɔ. Esi wolé Yesu eye wònya be woawu ye kpuie la, edi mɔnu aɖe na efe nusrɔ̃lawo si dzo. (Yohanes 13:33; 18:7-9) Dzilawo, ele be mianɔ ŋudzɔ ɖe Abosam fe agbagbadzedze be yeagblẽ nu le mia viwo ŋu la ŋu. Ehiã be miaxlɔ̃ nu wo do ŋgɔ.* (Petro I, 5:8) Ðeviwo dze ŋgɔ ŋutilã me, mawusubusubɔ me, kple agbenyuinɔnɔ me fɔku dziŋɔwo fifia wu ɣeyiɣi ɖesiaɖe.
16 Le zã si do ŋgɔ na Yesu fe ku me la, efe nusrɔ̃lawo ʋli nya le amesi nye gãtɔ wu le wo dome ŋu. Yesu medo dziku ɖe wo ŋu o, ke boŋ eyi edzi xlɔ̃ nu wo lɔlɔ̃tɔe to nufofo na wo kple kpɔɖeŋu ɖoɖo na wo me. (Luka 22:24-27; Yohanes 13:3-8) Dzilawo, ɖe miekpɔ alesi miate ŋu asrɔ̃ Yesu fe kpɔɖeŋu le alesi miaɖɔ mia viwo ɖoe mea? Ele eme baa be woahiã tohehe ya, gake ele be woawɔ esia “ɖe ɖoɖo nu,” alo va ɖo afisi sɔ, eye menye le dziku me gbeɖe o. Mele be miada gbe ɖe wo “abe yitɔame ene” o. (Yeremya 30:11; Lododowo 12:18) Ele be nàna hehe viwòwo ale be woava kpɔe emegbe be mɔ si nu nèna hehe yewo le la sɔ nyuie vavã.—Efesotɔwo 6:4; Hebritɔwo 12:9-11.
KPƆÐEŊU NA ÐEVIWO
17 Ke ɖe ɖeviwo hã ate ŋu asrɔ̃ nu tso Yesu gbɔa? Ẽ̃, woate ŋui! Yesu to kpɔɖeŋu si eya ŋutɔ ɖo ɖi dzi ɖe alesi wòle be ɖeviwo naɖo to wo dzilawoe fia. Egblɔ be: “Abe alesi Fofonye fiam ene la, nu mawo ke megblɔna.” Egblɔ kpee be: “Nye la mewɔa nusi dzea eŋu ɖaa.” (Yohanes 8:28, 29) Yesu ɖo to Fofoa si le dzifo, eye Biblia gblɔ na ɖeviwo hã be woaɖo to wo dzilawo nenema ke. (Efesotɔwo 6:1-3) Togbɔ be ame debliboe Yesu nye tso ɖevime ke hã la, eɖo to dzilaa amegbetɔ madeblibo siwo nye Yosef kple Maria. Esia ana fome si me Yesu nɔ la me tɔ ɖesiaɖe nakpɔ dzidzɔ godoo!—Luka 2:4, 5, 51, 52.
18 Ðeviwo, ɖe miate ŋu ade dzesi mɔ siwo dzi miato asrɔ̃ Yesu ale be miafe nuwɔna nado dzidzɔ na mia dzilawoa? Nyatefee, ɣeaɖewoɣi ewɔna na sɔhɛwo be toɖoɖo yewo dzilawo sesẽna, gake emae nye nusi Mawu bia tso viwo si be woawɔ. (Lododowo 1:8; 6:20) Yesu ɖo to Fofoa si le dzifo ɣeawokatãɣi, le nɔnɔme sesẽwo gɔ̃ hã me. Ɣeaɖeɣi le nu sesẽ aɖe si nye Mawu fe lɔlɔ̃nu si wòle be Yesu nawɔ me la, egblɔ be: “Tsɔ kplu sia [nusi wodi tso esi] yii le gbɔnye.” Ke hã Yesu wɔ nusi Mawu di tso esi, elabena enyae be ye Fofoe nye amesi nya nusi nye nyuitɔ. (Luka 22:42) Ne ɖeviwo hã srɔ̃ toɖoɖo la, woana wo dzilawo kple wo Fofo si le dzifo nakpɔ dzidzɔ geɖe.#—Lododowo 23:22-25.
19 Esi Abosam te Yesu kpɔ ta la, míate ŋu akpɔ mɔ be ate ɖeviwo hã kpɔ be woawɔ nu gbegblẽ. (Mateo 4:1-10) Satana Abosam zãa hatiwo fe nyafoɖeamenu, eye tenɔnɔ ɖe nusia nu te ŋu sesẽna. Ekema aleke gbegbe wòle vevie be ɖeviwo nagade ha gbegblẽ o enye si! (Korintotɔwo I, 15:33) Yakob vinyɔnu Dina de ha kple amesiwo mesubɔa Yehowa o, eye esia kplɔe de kuxi gã aɖe me. (Mose I, 34:1, 2) Wò ya bu alesi gbegbe wòave fome bliboae ne fomea me tɔ aɖe fo eɖokui ɖe gbɔdɔdɔ fe agbegbegblẽnɔnɔ me ŋu kpɔ!—Lododowo 17:21, 25.
NU VEVI SI NANA ƑOMEWO KPƆA DZIDZƆ
20 Biblia fe nuxlɔ̃amewo dzi wɔwɔ nana wònɔa bɔbɔe be woakpɔ fomekuxiwo gbɔ. Le nyatefe me la, efe nuxlɔ̃amewo dzi wɔwɔe nye nu vevi si nana fomewo kpɔa dzidzɔ. Eyata srɔ̃ŋutsu, lɔ̃ srɔ̃wò, eye nàwɔ nu ɖe eŋu abe alesi Yesu wɔ nu ɖe efe hamea ŋui ene. Srɔ̃nyɔnu, bɔbɔ ɖokuiwò ɖe srɔ̃wò fe tanyenye te, eye nàsrɔ̃ nyɔnu zãzɛ si ŋu wofo nu tsoe le Lododowo 31:10-31 fe kpɔɖeŋu. Dzilawo, mina hehe mia viwo. (Lododowo 22:6) Vifofowo, ‘mikpɔ miafe afe dzi nyuie.’ (Timoteo I, 3:4, 5; 5:8) Eye ɖeviwo, miɖo to mia dzilawo. (Kolosetɔwo 3:20) Ƒomea me tɔ aɖeke mede blibo o, amesiame wɔa vodada. Eyata mibɔbɔ mia ɖokui na mia nɔewo, eye mibia tsɔtsɔke tso mia nɔewo gbɔ.
21 Nyatefee, nuxlɔ̃ame kple mɔfiame nyui gbogbo aɖewo le Biblia me ku ɖe fomegbenɔnɔ ŋu. Azɔ hã, egafia nu mí tso xexeme yeye si Mawu ahe vɛ kple anyigba dzi paradiso si me amefome kpɔdzidzɔ siwo subɔa Yehowa anɔ la ŋu. (Nyaɖeɖefia 21:3, 4) Mɔkpɔkpɔ nyui kawo gbegbee nye si le ŋgɔ na mí! Fifia kura gɔ̃ hã, míate ŋu ana dzidzɔ nanɔ fomea me to Mawu fe nufiame siwo le efe Nya, Biblia, me dzi wɔwɔ me.
NUSI BIBLIA FIA
- Ele be srɔ̃ŋutsu nalɔ̃ srɔ̃a abe eya ŋutɔ ɖokui ene.—Efesotɔwo 5:25-29.
- Ele be srɔ̃nyɔnu nalɔ̃ efe fomea eye wòade bubu srɔ̃a ŋu.—Tito 2:4, 5.
- Ele vevie be dzilawo nalɔ̃ wo viwo, afia nu wo, ahakpɔ wo ta.—Mose V, 6:4-9.
- Ele be ɖeviwo naɖo to wo dzilawo.—Efesotɔwo 6:1-3.
* Àkpɔ alesi nàwɔ akpɔ viwòwo tae ŋuti mɔfiamewo le agbalẽ si nye Srɔ̃ Nu tso Nufiala Gã la Gbɔ, si Yehowa Ðasefowo ta, fe ta 32 lia me.
# Ne dzila aɖe bia tso via si be wòawɔ nane si nye dada le Mawu fe se dzi ko hafi wòasɔ be ɖevia nagbe toɖoɖoe.—Dɔwɔwɔwo 5:29.
Nyabiasewo
1. Nu vevi kae nana dzidzɔ nɔa fomea me?
2. Nuka nyanya dzie fome fe dzidzɔkpɔkpɔ nɔa te ɖo?
3. Aleke Biblia fo nu tso amefomea fe gɔmedzedze ŋu, eye aleke míewɔ nya be nya si wògblɔ nye nyatefe?
4. (a) Aleke fomea me tɔ ɖesiaɖe ate ŋu ana dzidzɔ nanɔ fomea mee? (b) Nukatae nu sɔsrɔ̃ tso Yesu fe agbenɔnɔ ŋu hiã vevie be dzidzɔ nanɔ fomea me?
5, 6. (a) Aleke alesi Yesu wɔa nu ɖe hamea ŋui la nye kpɔɖeŋu na srɔ̃ŋutsuwo? (b) Nukae wòle be ame nawɔ be woatsɔ efe nuvɔ̃wo akee?
7. Aleke Yesu bu efe nusrɔ̃lawo ŋui, eye kpɔɖeŋu kae wòɖo na srɔ̃ŋutsuwo?
8. (a) Mɔ ka nue srɔ̃ŋutsu si “lɔ̃a ye ŋutɔ srɔ̃ la, elɔ̃a eɖokui” le? (b) Nukae wòfia ne wogblɔ be srɔ̃ŋutsu kple srɔ̃a wonye “ŋutilã ɖeka”?
9. Yesu fe nɔnɔme ka ŋue wofo nu tsoe le Filipitɔwo 1:8, eye nukata wòle be srɔ̃ŋutsu nawɔ nu nenema ɖe srɔ̃a ŋu?
10. Aleke Yesu ɖo kpɔɖeŋu nyui aɖe na srɔ̃nyɔnuwoe?
11. Nɔnɔme kae wòle be srɔ̃nyɔnu naɖe afia srɔ̃a, eye ŋusẽ kae efe agbenɔnɔ ate ŋu akpɔ ɖe ŋutsua dzi?
12. Nukata menye nu gbegblẽ be srɔ̃nyɔnu nado efe susu ɖa le bubumɔ nu o?
13. (a) Nukae Tito 2:4, 5 xlɔ̃ nu srɔ̃nyɔnuwo be woawɔ? (b) Nukae Biblia gblɔ tso kaklã kple srɔ̃gbegbe ŋu?
14. Aleke Yesu wɔ nu ɖe ɖeviwo ŋui, eye nukae ɖeviwo hiã tso wo dzilawo gbɔ?
15. Nukae dzilawo ate ŋu awɔ atsɔ akpɔ wo viwo tae?
16. Nukae dzilawo ate ŋu asrɔ̃ tso alesi Yesu wɔ nu ɖe efe nusrɔ̃lawo fe blibomademade ŋui me?
17. Mɔ kawo nue Yesu ɖo kpɔɖeŋu deblibo ɖi na ɖeviwo le?
18. Nukatae Yesu ɖo to Fofoa si le dzifo ɣeawokatãɣi, eye amekawoe akpɔ dzidzɔ ne ɖeviwo ɖo to wo dzilawo egbea?
19. (a) Aleke Satana tea ɖeviwo kpɔnae? (b) Dɔ kae ɖeviwo fe nugbegblẽwɔwɔ wɔna ɖe dzilawo dzi?
20. Nukae wòle be fomea me tɔ ɖesiaɖe nawɔ be dzidzɔ nanɔ fomea me?
21. Mɔkpɔkpɔ nyui kawoe le ŋgɔ na mí, eye aleke míawɔ ana dzidzɔ nanɔ fomea me fifia?


text:
Nu Ka Tae Wòle Be Makpe Ðe Amewo Ŋu?
SƆHƐWO BIANA BE
Nu Ka Tae Wòle Be Makpe Ðe Amewo Ŋu?
Nu vevi eve siwo ame geɖe menya o
Sɔhɛ siwo tsɔa ɖe le eme na ame
Aleke makpe ɖe amewo ŋue?
Nu vevi eve siwo ame geɖe menya o
Nu vevi #1: Ne èkpe ɖe ame aɖe ŋu la, àkpɔ etefeɖoɖo!
Amewo ade dzesii be enyoa dɔme. Esia ana woawo hã nanyo dɔme na wò. Biblia gblɔe ale:
“Minɔ nu nam amewo, eye amewo ana nu mi. . . . Dzidzenu si mietsɔ le nu dzidzem na amewo la kee woatsɔ adzidzee na miawo hã.”—Luka 6:38.
“Ale si nèwɔ nu ɖe amewo ŋu la, nenema kee woawɔ nu ɖe ŋuwò.”—Luka 6:38, Contemporary English Version.
Nu vevi #2: Kpekpeɖeŋunana amewo nye kpekpeɖeŋunana ame ɖokui!
Nyuiwɔwɔ na ame bubuwo nana ame kpɔnɛ be yele bo nu eye dzidzeme si le nunana me la sua ame si. Biblia gblɔe ale:
“Dzidzɔ geɖe le nunana me wu nuxɔxɔ.”—Dɔwɔwɔwo 20:35.
“Ne èɖo kplɔ̃ la, kpe ame dahewo, nuwɔametɔwo, atatututɔwo, ŋkuagbãtɔwo; eye àkpɔ dzidzɔ, elabena naneke mele wo si woatsɔ aɖo etefe na wò o.”—Luka 14:13, 14.
Sɔhɛ siwo tsɔa ɖe le eme na ame
Sɔhɛ siwo tsɔa ɖe le eme na ame la le afi sia afi! Se wo dometɔ aɖewo fe numenya kpɔ.
“Ɣeaɖewoɣi ne menya nɔ anyi ɖe zikpui me be makpɔ television ko la, meɖoa ŋku ale si papa kple dada le dɔ dzi vevie ɖaa kple ale si ɖeɖi ate wo ŋu hafi woagbɔ va afe mee la dzi. Eya ta metsona heklɔa agbawo, kplɔa xɔa me hetutua nuwo ŋu. Meɖoa kɔfi hã dana ɖi na wo elabena dzinyelawo lɔ̃a kɔfinono ŋutɔ. Ne nɔnye ge ɖe afea me la, egblɔna be, ‘Afea me nya le kpɔkpɔm ŋutɔ! Eme le ʋeʋem lilili. Vinye lɔlɔ̃a, akpe na wò kakaka!’ Esia na mekpɔa dzidzɔ be mete ŋu wɔ nu nyui aɖe na dada kple papa.”
“Dzinyelawo kpena ɖe ŋunye ɣesiaɣi, wowɔa nu sia nu si mehiã la nam. Eya ta esi wofe ʋu gblẽ le fe si va yi me la, meɖe ga le gadzraɖofe be woatsɔ adzra ʋua ɖo, togbɔ be esia nye ga si le gadzraɖofe nam fe akpa gã aɖe hã. Togbɔ be wogbe be yewomaxɔ kpekpeɖeŋua o hã la, nye hã mebe ɖeko mele ewɔ ge na wo. Kpekpeɖeŋu ma mede naneke o ne metsɔe sɔ kple nu si wòhiã be mawɔ na dzinyelawo. Mese vivi be menyo dɔme hekpe ɖe wo ŋu.”
Ènyaa? Sɔhɛ siwo nye Yehowa Ðasefowo dometɔ geɖe kpɔa dzidzɔ le esi wole kpekpem ɖe amewo ŋu to Biblia-fiafiadɔ dzi ta. Wo dometɔ aɖewo ʋu yi dutanyigbawo dzi afi si hiahiã le be woafia Biblia amewo.
“Meʋu tso United States yi Mexico be mafia Biblia amewo. Ɣeaɖewoɣi la, nyemetea ŋu naa gakpekpeɖeŋu alo ŋutilãmekpekpeɖeŋu amewo o elabena nu mede dzinye o. Gake mede dzesii be ne mezã nye ɣeyiɣi kple ŋusẽ le gbefãɖeɖedɔa me la, amewo kpɔa ŋudzedze ɖe eŋu wu ŋutilãmekpekpeɖeŋu dzro si mana wo.”
Aleke makpe ɖe amewo ŋue?
Àdi be yeakpɔ dzidzɔ si le kpekpe ɖe amewo ŋu mea? Mɔ siwo dzi nàto awɔ esia la dometɔ ʋɛ aɖewoe nye esiawo.
Kpekpe ɖe fowòmetɔwo ŋu:
Kplɔ afea me, klɔ agbawo, tutu míafe xɔ me—ne womebiae tso asiwò o hã la
Ða nu
Ŋlɔ akpedagbalẽ na dziwòlawo
Kpe ɖe nɔviwò ŋu wòawɔ efe sukudɔdeasi
Kpekpe ɖe ame siwo menye fowòmetɔwo o ŋu:
Ðo nyuidinamegbalẽ ɖe ame aɖe si fe lãme gblẽ
Yi ɖadzra afe me ɖo na ame tsitsi aɖe
Yi ɖasrã ame si tsi tefe ɖeka la kpɔ
Tsɔ nunana aɖe yi na ame si le nɔnɔme sesẽwo me tom
Aɖaŋuɖoɖo: Wò ŋutɔ hã bu nu bubu siwo nàte ŋu awɔ la ŋu. Eyome ɖoe nàkpe ɖe ame aɖe ŋu le kwasiɖa sia me. Dzidzɔ si nàkpɔ le esia wɔwɔ vɔ megbe la, awu gbɔgblɔ na wò!
“Ne èkpe ɖe amewo ŋu la, ana nàkpɔ dzidzɔ. Ana nàse le ɖokuiwò me be yeɖo taɖodzinu aɖe gbɔ eye amewo akpɔ ŋudzedze ɖe ŋuwò. Togbɔ be le gɔmedzedzea me la kpekpe ɖe ame bubuwo ŋu sesẽ na wò hã la, anɔ eme be èva le vivi sem na esia wɔwɔ. Nu siwo nàtsɔ asa vɔe be nàna kpekpeɖeŋu ame bubuwo la made nu si gbegbe nàkpɔ tso esia wɔwɔ me ŋu o.”


text:
Ðe Abosam Ate Ŋu Akpɔ Ŋuse Ðe Amegbetɔwo Dzia?
Ale si Biblia ɖo eŋui
Abosam kple gbɔgbɔ vɔ̃wo kpɔa ŋusẽ ɖe amegbetɔwo dzi ale gbegbe be Biblia gblɔ be: “Xexe blibo la katã le vɔ̃ɖitɔ la fe ŋusẽ te.” (1 Yohanes 5:19) Biblia fo nu tso mɔ siwo dzi Abosam tona kpɔa ŋusẽ ɖe amewo dzi la ŋu.
Beble. Biblia de dzi fo na Kristotɔwo be woanɔ “te sesĩe ɖe Abosam fe aɖaŋu vɔ̃wo nu.” (Efesotɔwo 6:11) Efe ayemɔwo dometɔ ɖekae nye be yeana amewo naxɔe ase be Mawu fe subɔlawoe yefe dɔlawo nye.—2 Korintotɔwo 11:13-15.
Gbɔgbɔyɔyɔ. Abosam toa gbɔgbɔyɔlawo, abe ŋɔliyɔlawo, afakalawo alo ɣletivimefakalawo ene dzi flua amewo. (5 Mose 18:10-12) Atike vɔ̃ɖi zazã, goloɖoɖo kple ŋugblemeyiyi ʋĩ si me woɖea nu sia nu ɖa le susu me keŋkeŋ hã nana gbɔgbɔ vɔ̃wo kpɔa ŋusẽ ɖe amewo dzi.—Luka 11:24-26.
Alakpasubɔsubɔha. Subɔsubɔha siwo fiaa alakpanuwo la flua amewo wogbea toɖoɖo Mawu. (1 Korintotɔwo 10:20) Biblia yɔ alakpadzixɔse mawo be “gbɔgbɔ vɔ̃wo fe nufiafiawo.”—1 Timoteo 4:1.
Gbɔgbɔdzeamedzi. Biblia fo nu tso ame siwo dzi gbɔgbɔ vɔ̃ɖiwo kpɔ ŋusẽ ɖo la ŋu. Ame siwo dzi gbɔgbɔawo dze la dometɔ aɖewo fe ŋku gbã alo wozu mumuwo eye ɖewo hã wɔ nu vevi wo ɖokuiwo.—Mateo 12:22; Marko 5:2-5.
Nu si nàwɔ be Abosam nagakpɔ ŋusẽ ɖe dziwò o
Mele be nàvɔ̃ na gbɔgbɔ vɔ̃wo fe ŋusẽkpɔɖeamedzi o, elabena Biblia fia nu si míawɔ atsɔ atsi tre ɖe Abosam ŋu la mí:
Dze agbagba nàde dzesi Abosam fe ayemɔwo ale be efe ‘nugbeɖoɖowo naganɔ manyamanya me na wò o.’—2 Korintotɔwo 2:11.
Na Biblia me sidzedze nasu asiwò eye nàwɔ ɖe nu siwo nèsrɔ̃ la dzi. Ne ètsɔ Biblia me mɔfiamewo wɔ dɔe la, akpɔ tawò be Abosam makpɔ ŋusẽ ɖe dziwò o.—Efesotɔwo 6:11-18.
Gblẽ nu siwo katã do ka kple gbɔgbɔ vɔ̃wo la do me. (Dɔwɔwɔwo 19:19) Esia dometɔ aɖewoe nye hadzidzi, agbalẽ, magazine, boblodogbalẽ kple video siwo katã doa gbɔgbɔyɔyɔ ɖe ŋgɔ.


text:
Ðe Miesusui Be Miawo Koe Akpɔ Ðeɖea?
Ao. Mɔnukpɔkpɔ asu ame miliɔn geɖe siwo nɔ agbe fe alafa geɖe siwo va yi, siwo menye Yehowa Ðasefowo o la hã si be woakpɔ ɖeɖe.
Biblia gblɔ be “tsitretsitsi li na ame dzɔdzɔewo kple ame madzɔmadzɔwo siaa” le xexe yeye si ŋugbe Mawu do la me. (Dɔwɔwɔwo 24: Tsɔ kpe ɖe eŋu la, ame siwo le agbe egbea dometɔ geɖe ate ŋu ava dze mawusubɔsubɔ gɔme, eye woawo hã woakpɔ agbe. Ke hã, menye míawoe atso nya me le ame si atsi agbe kple ame si matsi agbe o la ŋu o. Yesu ɖeɖe koe wode dɔ sia asi na.


text:
Amerikatɔwo Ƒe Kɔmamae Mienyea?
Míafe dɔwɔfegã le United States le Amerika. Ke hã, menye Amerikatɔwo fe kɔmamae míenye o, le susu siwo gbɔna ta:
Ame aɖewo ɖea kɔmama gɔme be enye fufofo aɖe si ma ɖa tso subɔsubɔha si li xoxoxo la ŋu. Yehowa Ðasefowo mema ɖa tso subɔsubɔha aɖeke ŋu o. Ke boŋ míesena le mía ɖokui me be míegbugbɔ Kristotɔnyenye si nɔ anyi le fe alafa gbãtɔa me la ɖo anyi ake.
Yehowa Ðasefowo le wofe subɔsubɔdɔa dzi vevie le dukɔ siwo wu 230 me. Eɖanye dukɔ ka ke mee míele o, míetsɔa míafe bubu gãtɔ naa Yehowa Mawu kple Yesu Kristo, ke menye na United States dziɖuɖua alo amegbetɔwo fe dziɖuɖu aɖeke o.
—Yohanes 15: 19; 17: 15, 16.
Biblia dzie míetu míafe nufiafiawo katã ɖo, ke menye subɔsubɔhakplɔla aɖewo siwo le United States fe agbalẽwo dzie o.
—1 Tesalonikatɔwo 2:13.
Yesu Kristo ye nye mía kplɔla, ke menye amegbetɔ aɖekee o.
—Mateo 23: 8-10.


text:
Nu Ka Tae Yehowa Ðasefowo Meɖua Easter (Pâques) O?
Susu masɔmasɔ siwo le amewo si
Nyakpakpa: Nu si tae Yehowa Ðasefowo meɖua Easter (Pâques) o ye nye be menye Kristotɔwoe wonye o.
Nyatefea: Míexɔe se be Yesu Kristoe nye mía Ðela, eye míewɔa mía tɔ si nua be míadze “
efe afɔɖofewo yome.”
Nyakpakpa: Miexɔe se be wofɔ Yesu ɖe tsi tre tso ame kukuwo dome o.
Nyatefea: Míexɔ Yesu fe tsitretsitsia dzi se; míelɔ̃ ɖe edzi be esia nye Kristotɔwo fe xɔse fe akpa vevi aɖe eye míetea gbe ɖe esia dzi le míafe gbefãɖeɖedɔa me.
Nyakpakpa: Mietsɔa ɖeke le eme ne vivi si wòle be mia viwo nase le Easter dzi la to wo ŋu o.
Nyatefea: Míelɔ̃ mía viwo eye míekua kutri vevie naa hehe wo be woakpɔ dzidzɔ.
Nu ka tae Yehowa Ðasefowo meɖua Easter (Pâques) o?
Easter nye azã si wometu ɖe Biblia dzi o.
Yesu de se be woaɖo ŋku yefe kua dzi, ke menye efe tsitretsitsi dzi o. Míewɔa Ŋkuɖodziwɔna sia fe sia fe le efe ku fe ŋkuɖodziŋkekea dzi le Biblia fe ɣletigbalẽ nu.—Luka 22:19, 20.
Míexɔe se be Easter-kɔnuwo, siwo dzɔ tso blematɔwo fe vidzidzikɔnuwo me la, wɔe be Mawu meda asi ɖe Easter-ɖuɖu dzi o. Edi be míanyae be Mawu ‘
ʋãŋu yenye,’ eye edoa dziku ne wokpɔ gome le nuwɔna siwo wòlé fui la wɔwɔ me.
—2 Mose 20:5; 1 Fiawo 18:21.
Míexɔe se be ale si míetso nya me be míatsri gomekpɔkpɔ le Easter-ɖuɖu me la nɔ te ɖe Biblia. Azɔ hã Biblia de dzi fo na mí be míalé “
nunya vavã kple tamebubu” me ɖe asi le esi tefe be míalé amegbetɔwo fe kɔnuwo me ɖe asi. (Lododowo 3:


text:
Ðe Miexɔe Se Be Ŋkeke Ade Siwo Wotsɔ Wɔ Anyigbadzinuwo La Dometɔ Ðe Sia Ðe Nye Gafofo 24 Mahã?
Ao. Togbɔ be mí Yehowa Ðasefowo míexɔe se be Mawue wɔ nuwo katã hã la, mímeda asi ɖe ame siwo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24 fe nufiafia dzi o. Nu ka tae? Elabe ame siwo fiaa nu sia fe susuwo dometɔ geɖe mewɔ ɖeka kple Biblia o. Efe kpɔɖeŋu eve aɖewoe nye esi:
Ŋkeke ade siwo wotsɔ wɔ anyigbadzinuwo fe didime. Ame siawo dometɔ aɖewo fiaa nu be ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24. Gake ne wozã nya “ŋkeke” le Biblia me la, etea ŋu fiaa ɣeyiɣi didi aɖe.
—1 Mose 2:4; Psalmo 90:4
Ɣeyiɣi didi si va yi tso esime wowɔ anyigba. Nufiala siawo dometɔ aɖewo fiaa nu be wowɔ anyigba la fe akpe ʋɛ aɖewo koe nye esia. Gake le Biblia fe nya nu la, anyigba la kple xexea siaa li xoxoxo hafi wova wɔ anyigbadzinuwo le ŋkeke adeawo me. (1 Mose 1:1) Susu sia tae Yehowa Ðasefowo daa asi ɖe dzɔdzɔmeŋutinunyalawo fe numekuku siwo ɖo kpe edzi be wowɔ anyigba anye fe miliɔn akpe geɖewoe nye esia la dzi.
Togbɔ be mí Yehowa Ðasefowo míexɔe se be ɖe wowɔ nuwo hã la, míetsi tsitre ɖe dzɔdzɔmeŋutinunya ŋu o. Míexɔe se be dzɔdzɔmeŋutinunya vavãtɔ wɔ ɖeka kple Biblia.


text:
TA EVELIA
Biblia La—Agbalẽ si Tso Mawu Gbɔ
Aleke Biblia la to vovo tso agbalẽ bubu ɖesiaɖe gbɔe?
Aleke Biblia ate ŋu akpe ɖe ŋuwò nàkpɔ kuxi siwo nèdoa goe gbɔe?
Nukata nàte ŋu aka ɖe ŋugbedodo siwo le Biblia me dzi?
ÀTE ŊU aɖo ŋku ɣeyiɣi aɖe si nèxɔ nunana tɔxɛ aɖe tso xɔ̃wò vevi aɖe gbɔ dzia? Anɔ eme be èkpɔ ŋudzedze ɖe nunanaa xɔxɔ ŋu eye wòlé dzi na wò hã. Nyatefee, ne ame aɖe na nu wò la, efia be edea asixɔxɔ mia kplii dome xɔlɔ̃dzedzea ŋu. Ðikeke mele eme o be àda akpe na xɔ̃wòa be eɖo ŋku ye dzi hena nu ye.
2 Biblia la nye nunana tso Mawu gbɔ, eye enye nunana si ta wòle be míada akpe ɖo. Agbalẽ tɔxɛ sia gblɔ nusiwo anye ne míate ŋu anya wo gbeɖe o la na mí. Le kpɔɖeŋu me, efo nu tso ɣletivi gbogboawo, anyigba la, kple ŋutsu kpakple nyɔnu gbãtɔwo wɔwɔ ŋu. Gɔmeɖose siwo ŋu kakaɖedzi le siwo ate ŋu akpe ɖe mía ŋu míanɔ te ɖe agbemekuxiwo kple dzimaɖitsitsiwo nu la le Biblia me. Egblɔ alesi Mawu ana efe tameɖoɖo nava eme ahana nɔnɔmeawo nanyo wu le anyigba dzi. Nunana dodzidzɔname ka gbegbee nye si Biblia la nye!
3 Biblia la nye nunana lédziname hã, elabena eɖe nane fia mí tso Enala Yehowa Mawu ŋu. Alesi wòtsɔ agbalẽ sia na mí ɖeɖe kura nye kpeɖodzi be edi be míadze si ye nyuie. Nyatefee, Biblia ate ŋu akpe ɖe ŋuwò nàte ɖe Yehowa ŋu.
4 Ne Biblia le wò ŋutɔ asiwò la, ke nyae be menye wò ɖeka ko sie wòle o. Wota Biblia bliboa alo efe akpa aɖe ɖe gbegbɔgblɔ siwo wu 2,300 me, eye esia wɔe be wòle anyigbadzinɔla siwo wu 90 le alafa me la si. Le mama dedie nu la, womaa Biblia miliɔn ɖeka kple edzivɔ kwasiɖa ɖesiaɖe! Wota Biblia bliboa alo efe akpa aɖe ɖekaɖeka biliɔn geɖe. Nyatefee, agbalẽ bubu aɖeke megali si de Biblia nu o.
5 Gawu la, Biblia la nye agbalẽ si “tso Mawu fe gbɔgbɔ me.” (Timoteo II, 3:16) Le mɔ ka nu? Biblia la ŋutɔ ɖo eŋu be: “Gbɔgbɔ kɔkɔe lae ʋã Mawu fe ame kɔkɔewo, hafi wogblɔ nya ɖi.” (Petro II, 1:21) Efe kpɔɖeŋu enye si: Dɔtɔ aɖe ate ŋu ana efe agbalẽŋlɔla naŋlɔ lɛta aɖe nɛ. Dɔtɔa fe susuwo kple mɔfiamewoe le lɛtaa me. Eyata eya fe lɛtae wònye, ke menye agbalẽŋlɔlaa tɔe o. Nenema ke Mawu fe nyawoe le Biblia la me, ke menye amesiwo wòzã woŋlɔe la fe nyawoe o. Eyata nyatefee wònye be Biblia bliboa nye “Mawu fe nya.”—Tesalonikatɔwo I, 2:13.
ÐEKAWƆWƆ LE EMENYAWO ME EYE WODE PƐPƐPƐ
6 Biblia la ŋɔŋlɔ xɔ fe 1,600 kple edzivɔ. Eŋlɔlawo nɔ agbe le ɣeyiɣi vovovowo me eye wonye dɔ vovovo wɔlawo. Wo dometɔ aɖewo nye agbledelawo, lãɖelawo, kple alẽkplɔlawo. Bubuwo nye nyagblɔɖilawo, ʋɔnudrɔ̃lawo, kple fiawo. Nyanyuiŋlɔla Luka nye ɖɔkta. Togbɔ be Biblia la ŋlɔlawo tso tefe vovovo eye wonye dɔ vovovo wɔlawo hã la, ɖekawɔwɔ le emenyawo me tso efe gɔmedzedze vaseɖe nuwuwu.*
7 Biblia fe agbalẽ gbãtɔ gblɔ alesi amegbetɔfomea fe kuxiwo dze egɔmee la na mí. Agbalẽ mamlɛtɔ ɖee fia be woatrɔ anyigba bliboa wòazu paradiso, alo abɔ dzeani aɖe. Nya siwo katã le Biblia me la ku ɖe nusiwo dzɔ le amefomea fe ŋutinya si xɔ fe akpe geɖe me ŋu eye woku ɖe alesi Mawu fe tameɖoɖo le eme vamee hã ŋu. Alesi gbegbe ɖekawɔwɔ le Biblia fe agbalẽwo me la wɔa dɔ ɖe ame dzi, eye alea tututue míakpɔ mɔ be agbalẽ si tso Mawu gbɔ nanɔ.
8 Biblia me nyawo de pɛpɛpɛ le dzɔdzɔmeŋutinunya gome hã. Nya siwo wògblɔ la de ŋgɔ sasasã na nunya si nɔ amewo si ɣemaɣi. Le kpɔɖeŋu me, wode sewo le Mose fe Agbalẽ Etɔ̃lia me na blema Israel-viwo ku ɖe ame ɖeɖeɖeaga le dɔléle ta kple le dzadzɛnyenye ŋu evɔ dukɔ siwo fo xlã wo ya menya naneke tso lãmesẽnya mawo ŋu o. Le ɣeyiɣi si me nukpɔsusu masɔmasɔ nɔ amewo si ku ɖe nɔnɔme si me anyigba le ŋu la, Biblia ya fo nu tso eŋu be ele godoo, alo nogoo. (Yesaya 40:22) Biblia gblɔe wòsɔ pɛpɛpɛ be ‘womeku anyigba ɖe naneke ŋu o.’ (Hiob 26:7) Ele eme baa be menye dzɔdzɔmeŋutinunya fe nusrɔ̃gbalẽe Biblia nye o. Gake ne efo nu tso nusiwo ku ɖe dzɔdzɔmeŋutinunya ŋu la, esɔna pɛpɛpɛ. Ðe menye aleae míakpɔ mɔ be agbalẽ si tso Mawu gbɔ nanɔ oa?
9 Biblia me ŋutinyawo de pɛpɛpɛ eye kakaɖedzi le wo ŋu hã. Efo nu tso nudzɔdzɔ ŋutɔŋutɔwo ŋu tẽ. Menye amewo fe ŋkɔwo koe wòyɔ o, ke eyɔ wofe dzidzime siwo do ŋgɔ hã.# To vovo na xexeme ŋutinyaŋlɔla siwo mefoa nu tsoa wo detɔwo fe kpododonu ŋu zi geɖe o la, Biblia ŋlɔlawo ya to nyatefe, eye woŋlɔ woa ŋutɔwo fe vodadawo kple wofe dukɔa tɔwo siaa ɖi. Le kpɔɖeŋu me, le Biblia-gbalẽ si nye Mose fe Agbalẽ Enelia me la, Mose lɔ̃ faa ŋlɔ eya ŋutɔ fe vodada gã si wòwɔ si ta wòxɔ tohehe sesẽ aɖe ɖo la ɖi. (Mose IV, 20:2-12) Nyatefetoto alea mebɔ kura le ŋutinya me nuŋlɔɖiwo me o, gake Biblia ya to nyatefe elabena enye agbalẽ si tso Mawu gbɔ.
AGBALẼ SI ƑE NUNYA SƆ NA AGBENƆNƆ
10 Esi wònye Mawu fe gbɔgbɔ mee Biblia la tso ta la, “enyo hã na nufiafia, na mokaka, na ɖɔɖɔɖo.” (Timoteo II, 3:16) Ẽ, Biblia nye agbalẽ si me nyawo ɖea vi na ame. Ena míese amegbetɔwo fe nɔnɔme gɔme nyuie. Esia mewɔ nuku o elabena Eŋlɔla, Yehowa Mawu, ye nye Wɔla la! Esea míafe tamebubu kple seselelãmewo gɔme wu mía ŋutɔwo gɔ̃ hã. Gawu la, Yehowa nya nusiwo míehiã be míakpɔ dzidzɔ. Enya nuwɔna siwo wòle be míafo asa na hã.
11 Wò ya de ŋugble le Yesu fe nufiafia xɔŋkɔ si woyɔna be Todzimawunya, si woŋlɔ ɖe Mateo ta 5 vaseɖe ta 7, ŋu kpɔ. Le Yesu fe nufiafia tɔxɛ sia me la, efo nu tso nya vovovowo ŋu, siwo dometɔ aɖewoe nye alesi míawɔ akpɔ dzidzɔ vavã, alesi míakpɔ masɔmasɔwo gbɔ, alesi míado gbe ɖa, kple alesi míana nukpɔsusu nyuitɔ nanɔ mía si ku ɖe ŋutilãmenuwo ŋu. Ŋusẽ kpɔtɔ le Yesu fe nyawo ŋu eye wogaɖea vi egbea abe alesi ko wònɔ le ɣeyiɣi si me wògblɔ nya mawo ene.
12 Gɔmeɖose aɖewo le Biblia me ku ɖe fomegbenɔnɔ, dɔwɔwɔ, kple mía kple amewo dome fomedodowo ŋu. Biblia fe gɔmeɖosewo sɔ na amewo katã, eye efe nuxlɔ̃amewo dzi wɔwɔ ɖea vi ɣesiaɣi. Mawu fe nya si wògblɔ to nyagblɔɖila Yesaya dzi la ɖe nunya si le Biblia la me gblɔ kpokploe be: “Nye Yehowa, wò Mawu, enye amesi fia nusi nyo na wò la wò.”—Yesaya 48:17.
NYAGBLƆÐIGBALẼ
13 Nyagblɔɖi gbogbo aɖewo le Biblia me, eye wo dometɔ geɖe va eme xoxo. Bu efe kpɔɖeŋu aɖe ŋu kpɔ. Yehowa to nyagblɔɖila Yesaya si nɔ anyi le fe alafa enyilia D.M.Ŋ. me dzi gblɔe ɖi be woatsrɔ̃ Babilon-dugã la. (Yesaya 13:19; 14:22, 23) Wogblɔ alesi tututu esia adzɔe ɖi tsitotsito. Wogblɔ be asrafo siwo ava dze wo dzi la ana Babilon tɔsisiwo namie eye woazɔ age ɖe dua me aʋa mawɔmawɔe. Mevɔ o. Yesaya fe nyagblɔɖia yɔ fia si aɖu Babilon dzi la ŋkɔ gɔ̃ hã—si nye Kores.—Yesaya 44:27-45:2.
14 Anɔ fe 200 megbe—le October 5/6, 539 D.M.Ŋ. fe zã kple fɔŋli dome—la, asrafowo va fu asaɖa anyi le afisi gogo Babilon. Amekae nye wofe aʋafia? Persia-fia Kores ye. Alea wòdzɔe be nɔnɔmeawo sɔ keŋ na nyagblɔɖi wɔnuku aɖe me vava. Gake ɖe Kores fe aʋakɔa adze Babilon dzi aʋa mawɔmawɔe, abe alesi wogblɔe ɖi enea?
15 Babilontɔwo nɔ azã ɖum le zã ma me eye wosusui be gli kɔkɔ nyadri si wotu fo xlã dua na yewole dedie. Ɣemaɣi la, Kores trɔ mɔ na tɔsisi si sina to dua me la fe tsiwo. Etefe medidi o, tsia mie va ɖo afisi efe amewo ate ŋu azɔ to tɔʋua me aɖo dugã la fe gliwo gbɔ. Gake aleke Kores fe aʋakɔa awɔ alia gli si woɖo fo xlã Babilon? Nukae dzɔ alo nukae meɖadzɔ o, wogblẽ dugã la fe agbowo ɖi ŋumaɖɔɖotɔe wonɔ ʋuʋu ɖi le zã ma me!
16 Wogblɔ ɖi le Babilon ŋu be: “Womatso afe ɖe afima akpɔ o tegbee, eye wòatsi anyi afedoe tso dzidzime yi dzidzime, Arabiatɔwo matu agbadɔ ɖe afima o, eye lãkplɔviwo mana lãwo natsyɔ akɔ ɖe afima o.” (Yesaya 13:20) Menye dugã aɖe fe anyidzedze ko gblɔmee nyagblɔɖi sia le o. Eɖee fia be Babilon azu afedo tegbee. Àte ŋu akpɔ nya siawo me vava fe kpeɖodzi egbea. Afisi blema Babilon nɔ tsã—si didi tso Baghdad fe anyiehe, le Iraq abe kilometa 80 ene—si amewo megatso afe ɖo o la nye kpeɖodzi be nya si Yehowa gblɔ ɖi to Yesaya dzi la va eme, esi wògblɔ be: “Matsɔ tsɔtsrɔ̃ fe abaya akplɔe.”—Yesaya 14:22, 23.%
17 Ðe alesi Biblia nye nyagblɔɖigbalẽ si ŋu kakaɖedzi le la medoa ŋusẽ ame fe xɔse ŋutɔ oa? Nyatefee, ne Yehowa Mawu na efe ŋugbedodowo va eme le blema la, ke míate ŋu aka ɖe edzi bliboe be ana ŋugbe si wòdo be anyigba azu paradiso la hã nava eme. (Mose IV, 23:19) Vavãe, ‘agbe mavɔ fe mɔkpɔkpɔ si ŋugbe Mawu, amesi mate ŋu aka aʋatso o, do hafi ɣeyiɣi mavɔmavɔwo dze egɔme la le mía si.’—Tito 1:2.^
“MAWU ƑE NYA LA LE AGBE”
18 Nusiwo me míedzro le ta sia me na eme kɔ fã be Biblia nye agbalẽ tɔxɛ vavã. Ke hã menye alesi ɖekawɔwɔ le emenyawo me, alesi wòde pɛpɛpɛ le dzɔdzɔmeŋutinunya kple ŋutinya gome, alesi efe nunya sɔ na agbenɔnɔ, kple alesi wònye nyagblɔɖigbalẽ si ŋu kakaɖedzi le la ko tae asixɔxɔ le eŋu ɖo o. Kristotɔ apostolo Paulo ŋlɔe ɖi be: “Mawu fe nya la le agbe, eye wòsẽa ŋu, eye wòɖana wua yi nuevee sia yi nuevee, eye wòfona ɖe ame yina ɖe eme, halase esime wòmãa luʋɔ kple gbɔgbɔ kple funukpefeewo kpakple futomemi me, eye wònye tamesusuwo kple dzimedidiwo fe ʋɔnudrɔ̃la.”—Hebritɔwo 4:12.
19 Mawu fe “nya,” alo efe gbedasi, xexlẽ le Biblia me ate ŋu atrɔ míafe agbenɔnɔ. Ate ŋu akpe ɖe mía ŋu míadzro mía ɖokui me nyuie fifia wu. Ðewohĩ míagblɔ be míelɔ̃ Mawu, gake alesi míewɔa nu ɖe efe Nya, Biblia, si tso gbɔgbɔ me la fe nufiamewo ŋue aɖe alesi tututu míafe tamesusu, kple míafe dzimedidi ŋutɔŋutɔwo gɔ̃ hã, le la afia.
20 Biblia nye agbalẽ si tso Mawu gbɔ vavã. Enye agbalẽ si wòle be míaxlẽ, asrɔ̃, ahade asixɔxɔ eŋu. Ðe ŋudzedzekpɔkpɔ fia ɖe nunana sia si tso Mawu gbɔ ŋu to alesi nàyi edzi adzro emenyawo mee dzi. Ne èyi esia wɔwɔ dzi la, àva se Mawu fe tameɖoɖo na amefomea gɔme nyuie. Míadzro nusi tututu tameɖoɖo ma nye kple alesi wòava emee la me le ta si kplɔ esia ɖo me.
NUSI BIBLIA FIA
- Biblia la tso Mawu fe gbɔgbɔ me, eye le esia ta emenyawo de pɛpɛpɛ eye kakaɖedzi le wo ŋu.—Timoteo II, 3:16.
- Nya siwo le Mawu fe Nya la me dzi wɔwɔ ɖea vi ɣesiaɣi le agbe me.—Yesaya 48:17.
- Mawu fe ŋugbedodo siwo le Biblia me la ava eme godoo.—Mose IV, 23:19.
* Togbɔ be ame aɖewo gblɔna be Biblia fe akpa aɖewo tsi tre ɖe emenya bubu aɖewo ŋu hã la, kpeɖodzi mele wofe nyawo ŋu o. Kpɔ agbalẽ si nye The Bible—God’s Word or Man’s? (La Bible: Parole de Dieu ou des hommes?) si Yehowa Ðasefowo ta fe ta 7 lia.
# Le kpɔɖeŋu me, de dzesi dzidzime si me Yesu dzɔ tso si ŋu nya wogblɔ tsitotsito le Luka 3:23-38.
% Hena nyatakaka bubu geɖe ku ɖe Biblia fe nyagblɔɖiwo ŋu la, kpɔ agbalẽ gbadza si nye Agbalẽ si Nyo na Amesiame, si Yehowa Ðasefowo ta, fe axa 27-9.
^ Babilon fe tsɔtsrɔ̃ nye Biblia fe nyagblɔɖi geɖe siwo va eme la dometɔ ɖeka ko. Kpɔɖeŋu bubuwoe nye Tiro kple Niniwe fe tsɔtsrɔ̃. (Xezekiel 26:1-5; Zefanya 2:13-15) Azɔ hã Daniel fe nyagblɔɖia fo nu tso xexemeŋusẽ siwo ava ɖe wo nɔewo yome aɖu dzi le Babilon fe anyidzedze megbe ŋu. Wo dometɔ aɖewoe nye Medo-Persia kple Hela fiaɖufewo.—Daniel 8:5-7, 20-22. Kpɔ Megbenyawo, hena Mesia la ŋuti nyagblɔɖi geɖe siwo va eme ɖe Yesu Kristo dzi la fe numeɖeɖewo.
Nyabiasewo
1, 2. Aleke Biblia la nye nunana dodzidzɔname aɖe tso Mawu gbɔe?
3. Nukae Biblia si Yehowa tsɔ na mí la ɖe fia tso eyama ŋu, eye nukatae wònye nunana lédziname?
4. Nukae wɔ dɔ ɖe dziwò ku ɖe Biblia fe agbɔsɔsɔ si woma ŋu?
5. Mɔ ka nue Biblia la “tso Mawu fe gbɔgbɔ me” le?
6, 7. Nukatae wòɖe dzesi koŋ be ɖekawɔwɔ le Biblia me nyawo me?
8. Gblɔ kpɔɖeŋu aɖewo siwo fia be Biblia me nyawo sɔ pɛpɛpɛ le dzɔdzɔmeŋutinunya gome hã.
9. (a) Aleke wòdze fã be Biblia me nyawo de pɛpɛpɛ le ŋutinya me nudzɔdzɔwo me eye be woate ŋu aka ɖe wo dzii? (b) Nukae Biblia-ŋlɔlawo fe nyatefetoto fia wò tso agbalẽa ŋu?
10. Nukata mewɔ nuku o be Biblia me nyawo ɖea vi na ame?
11, 12. (a) Nukawo ŋue Yesu fo nu tsoe le efe Todzimawunya la me? (b) Nya bubu siwo ɖea vi na ame kawoe le Biblia me, eye nukatae efe nuxlɔ̃amewo sɔ na ɣeyiɣi ɖesiaɖe?
13. Nya kawoe Yehowa to nyagblɔɖila Yesaya dzi gblɔ ɖi tsitotsito ku ɖe Babilon ŋu?
14, 15. Aleke Yesaya fe nyagblɔɖi si ku ɖe Babilon ŋu fe akpa vevi aɖewo va emee?
16. (a) Nukae Yesaya gblɔ ɖi be adzɔ ɖe Babilon dzi mlɔeba? (b) Aleke Yesaya fe nyagblɔɖi si ku ɖe Babilon fe afedozuzu ŋu la va emee?
17. Aleke Biblia fe nyagblɔɖiwo me vava doa ŋusẽ ame fe xɔsee?
18. Nya vevi kae Kristotɔ apostolo Paulo gblɔ le “Mawu fe nya” la ŋu?
19, 20. (a) Aleke Biblia ate ŋu akpe ɖe ŋuwò nàdzro ɖokuiwò mee? (b) Aleke nàwɔ aɖe ŋudzedzekpɔkpɔ afia ɖe Mawu fe nunana tɔxɛ si nye Biblia ŋu?


text:
Dzata
Dzata nyé gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo fe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi.
Dzedzeme alo Nɔnɔme[trɔ asi le eŋu]
Dzata ɖi dadi le go geɖe me. Enye lã triakɔ̃ aɖe si afɔ kako ene li na. Afɔdidɛ atɔ̃ siwo nu fe ɖaɖɛwo le la le efe afɔawo nu. Efe fuwo biã eye asike legbee aɖe si ŋu fu kpoyoo aɖe le la li nɛ. Efe ta lolo ŋku eve siwo kpɔkpɔ doa vɔvɔ̃ na ame la le ta ŋu nɛ. Dzatatsu to fu ɖe kɔ me fũ. Woyɔa fu sia be kɔdza. Dzatanɔ ya metoa kɔdza o.


text:
Ðe Wòle Be Mado Gbe Ða Na Ame Kɔkɔewoa?
Ale si Biblia ɖo eŋui
Ao. Biblia gblɔ be míado gbe ɖa na Mawu ɖeɖe ko le Yesu fe ŋkɔ me. Yesu gblɔ na efe nusrɔ̃lawo be: “
Miawo mido gbe ɖa ale: Mía Fofo si le dzifowo, wò ŋkɔ ŋuti nakɔ.” (Mateo 6:9) Megblɔ na efe nusrɔ̃lawo kpɔ be woado gbe ɖa na ame kɔkɔewo, mawudɔlawo alo ame bubu aɖeke o, negbe Mawu ko.
Yesu gblɔ na efe nusrɔ̃lawo hã be: “
Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko.” (Yohanes 14:6) Yesu ɖeɖe koe Mawu na ŋusẽ be wòaxɔ nya ɖe akɔ ɖe mía ta.—Hebritɔwo 7:25.
Ke ne medoa gbe ɖa na Mawu kple ame kɔkɔewo siaa ya ɖe?
Mawu gblɔ le Se Ewoawo fe akpa aɖe be: “
Nye Yehowa, wò Mawu la, Mawu ʋãŋu menye,” (2 Mose 20:5) Mɔ ka nue Mawu ‘ʋãa ŋu’ le? Mawu di be ye ɖeɖe koe míade ta agu na eye esia lɔ gbedodoɖa hã ɖe eme.—Yesaya 48:11.
Míedoa dziku na Mawu ne míedo gbe ɖa na ame bubu aɖe eɖanye ame kɔkɔewo alo mawudɔla o. Esi apostolo Yohanes tee kpɔ be yeade ta agu na mawudɔla aɖe la, mawudɔla la gblɔ nɛ be: “
Mègawɔ nu ma o! Mia kple nɔviwò, siwo si Yesu ŋuti ɖaseɖiɖidɔ le la, fe hati kluvi ko menye. De ta agu na Mawu”—Nyaɖeɖefia 19:10.


text:
Yesu
Yesu, amesi woga yɔna be Yesu Nazaret-tɔ la, enye ame si enye ame vevietɔwu na Kristotɔwo katã le xexeame godoo. Woga yɔnae be Yesu Kristo hã. Wotsɔ Yesu ŋkɔa tso Helagbe me Ίnσouς (Iēsous). Yudatɔwo, si gbɔ ŋkɔ sia tso gbã la, yɔnae be יהושע (Yehoshua) alo ישוע (Yeshua). Kristo tso Helagbe Xpισtός (christós) me. Esia tso Yudagbe משיח - (machiakh) alo Mesaya, si gɔme enye "amesi wosi ami ɖe ta na".
Yesu Kristo nye Mawu ŋusekatatɔ fevi. Èɖi tsò dzifo va nɔ amegbetɔwo dome. Ènɔ anyigba dzi wɔ fe bla etɔ vɔtɔ. Ema yomela, eku eye wòɖii. Le ŋkeke etɔ megbe la, efɔ tso amekukuwo dome. Etrɔ yi dzifo bɔbɔ nɔ anyi ɖe efofoa Yehowa fe ɖusi me. Àtrɔ ava àdrɔnʋɔnu amegbetɔwo katã ne fofoa ɖemɔ ne be woawɔ esia fe .
Ne ame aɖe xɔ edzi se be Yesu Kristo ye nye Mawu fe tenuvi la, amema àxɔ agbemavɔ eye ne wogaku eye wòɖii hã la, ne Yesu Kristo trɔ va ko la, amema ànɔ agbemavɔ le anyigba dzi. Nusi wole be amegbetɔ nanya ye nye be Yesu Kristo ɖeka ye nye mɔla, nyaatefe la kple agbela.
Nusiwo míenya tso Yesu ŋuti la tso Biblia la fe Nyanyuigbalẽ eneawo, si wo le Nubabla yeye la me. Ame geɖe siwo nyaa nu le Biblia la ŋuti, xɔ edzi se bena Yesu enye Yudatɔ, si tso Galelia la. Wo ga xɔe se hã bena eyae enye nufiala, atikewɔla kple dɔyɔla, amesi Yohannes Tsitadela la de tsi ta na, eye wo hee ɖe ati ŋu le Yerusalem, le nunɔla Pontio Pilaté te. Nusrɔla ʋea ɖewo hã gblɔna bena Yesu ɖeke menɔ anyi le xexeame akpɔ o.
Kristo subɔlawo fe xɔse enye be Yesu enye Mesaya alo Xɔla si fe vava wogblɔ daɖi le Nubabla xoxo la me, eye bena éfɔ tso ku me le efe hehe ɖe ati ŋu megbe. Efe subɔlawo xɔe se be Yesu enye Mawu, vi la ŋutɔ, si va be yea na ɖeɖe amegbetɔwo, eye yea he wo va ye gbɔe. Kristotɔwo ga xɔe se bena dzetugbui leafe ye dzii, eye efe agbe kple dɔwɔwɔwo katã na nyagblɔɖi siwo wogblɔ daɖi tso blema ke la, va eme. Wo ga xɔ edzi se bena Yesu ga trɔ yi dzifo, eye wo gale tɔtrɔ ge ava anyigbaa dzi zi eveliae.
Mohameɖ subɔlawo kpɔa Yesu abe nyagblɔɖilawo dometɔ ɖeka ene. Wo me xɔe abe Mawu ŋutɔ o. Wo me xɔ edzi se bena wo he Yesu ɖe ati ŋu eye wo ku o. Wo lɔ̃ bena Yesu yi dzifo eye wo le mɔkpɔm be aga trɔ ava ne xexeame yɔ fũ kple efe nuvɔ̃wo.


text:
GBETAKPƆXƆ (TATA SI MÍESRƆ̃NA) AUGUST 2014
Nusɔsrɔ̃nyati siwo me míadzro tso September 29 va se ɖe October 26, 2014 la le tata sia me.
Èle ‘Nuɖuɖu Xɔm Ðe Ɣeyiɣi Nyuitɔ Dzia’?
Ðe wòle be nyati siwo katã kluvi nutefewɔlaa tana nasu ame si hafi wòate ŋu ali ke le nyatefea mea?
Nu Kae Nye Nyɔnuwo Ƒe Wɔfe Le Yehowa Ƒe Tameɖoɖo Me?
Kpɔ nu si do tso aglãdzedze le Eden bɔa me la me na ŋutsuwo kple nyɔnuwo. Xlẽ nu tso nyɔnu nutefewɔla aɖewo siwo nɔ anyi le blema ŋu. Eye kpɔ ale si nyɔnu Kristotɔ aɖewo le asi kpem ɖe Mawu fe dɔa ŋu egbea hã.
Zã Mawu Ƒe Nya La
—Ele Agbe!
Yehowa Ðasefowo katã dina be yewoakpɔ dzidzedze le ɖaseɖiɖidɔa me. Kpɔ aɖaŋuɖoɖo nyui aɖewo siwo akpe ɖe ŋuwò be nàzã Mawu fe Nya si ŋu ŋusẽ le kple míafe traktwo nyuie le nya nyuia gbɔgblɔ me la ɖa.
Ale Si Yehowa Tena Ðe Mía Ŋu
Ele vevie be míate ɖe Yehowa ŋu. Kpɔ ale si Yesu fe vɔsaa kple Biblia la ɖo kpe edzi na mí be Yehowa tea mí ɖe eɖokui ŋu.
Se Yehowa Ƒe Gbe Le Afi Sia Afi Si Nèle
Nyati sia ana míakpɔ nu si ta wòle vevie be míaɖo to Yehowa ahanɔ gbe dom ɖa nɛ. Míakpɔ nu si míawɔ be Satana kple míafe dzodzro vɔ̃wo nagakpɔ ŋusẽ ɖe mía dzi be míagbe toɖoɖo Yehowa o.
‘Trɔ Gbɔ Va Ne Nàdo Ŋusẽ Nɔviwòwo’
Ne nɔviŋutsu aɖe nye hamemetsitsi tsã gake mɔnukpɔkpɔ ma do le esi la, ɖe wòagate ŋu ‘aminya dzikpɔladɔa’ akea?
Nyabiabia Siwo Tso Exlẽlawo Gbɔ
Esi Yesu gblɔ be ame siwo woafɔ ɖe tsitre “meɖea srɔ̃ o, eye wometsɔa wo nana be woaɖe hã o” la, anyigba dzi tsitretsitsia ŋue wònɔ nu fom tsoea?
“Eureka Drama” La Na Ame Geɖe Ke Ðe Biblia Me Nyatefea Ŋu
Wowɔ “Xexemewɔwɔ fe Fotoɖeɖefia” la fe totoɖeme sia be woate ŋu aɖee afia amewo le kɔfenuto siwo me elɛktrikŋusẽ mele o gɔ̃ hã me.


text:
Nusɔsrɔ̃ 17
Kpekpeɖeŋu Kae Dzikpɔla Mɔzɔlawo Nana Mí?
Kristotɔwo Ƒe Hela Ŋɔŋlɔawo fo nu tso apostolo Paulo kple Barnaba ŋu zi geɖe. Ame siawo nye dzikpɔla mɔzɔla siwo yina ɖasrãa hame siwo nɔ anyi le fe alafa gbãtɔ me la kpɔna. Nu ka tae? Elabena wotsɔ ɖe le eme na wofe haxɔsetɔwo vevie. Paulo gblɔ be yedi be ‘yeatrɔ ayi aɖasrã nɔviawo kpɔ’ be yeanya ale si wole. Elɔ̃ faa be yeazɔ mɔ kilometa alafa geɖe be yeayi aɖado ŋusẽ nɔviawo. (Dɔwɔwɔwo 15:36) Didi ma kee le míafe dzikpɔla mɔzɔlawo hã me egbea.
Wova dea dzi fo na mí. Nutome sue dzikpɔla ɖe sia ɖe srãa hame siwo ade 20 kpɔna zi eve le fe ɖeka me eye wònɔa wo gbɔ kwasiɖa ɖeka. Nutefekpɔkpɔ siwo su nɔviŋutsu siawo kple wo dometɔ siwo ɖe srɔ̃ fe srɔ̃wo si la ɖea vi na mí geɖe. Wodzea agbagba be yewoadze si ɖeviwo kple tsitsiawo siaa eye wodina vevie be yewoazɔ kpli mí le gbeadzisubɔsubɔdɔa me ahade dzi fo na míafe Biblia nusrɔ̃viwo. Dzikpɔla siawo kple hamemetsitsiwo wɔa alẽkpɔkplɔ fe sasrãkpɔwo, wodoa ŋusẽ mí, eye wofoa nufo tuameɖowo le kpekpewo kple takpekpewo me.—Dɔwɔwɔwo 15:35.
Wotsɔa ɖe le eme na mí katã. Nutome sue dzikpɔlawo tsɔa ɖe le ale si hameawo le vevie dom nu le mawusɔbɔsubɔ me la me. Wokpena kple hamemetsitsiwo kpakple subɔsubɔdɔwɔlawo, wodzroa ŋgɔyiyi siwo hamea wɔ la me kpli wo, eye wonaa mɔfiame siwo sɔ la wo le wofe agbanɔamedziawo tsɔtsɔ me. Wokpena ɖe mɔɖelawo ŋu be woakpɔ dzidzedze le wofe subɔsubɔdɔa wɔwɔ me, eye wòdzɔa dzi na wo hã be yewoanya ame yeye siwo le ha dem kpli mí ahase nu tso ŋgɔyiyi siwo wɔm wole ŋu. Nɔviŋutsu siawo dometɔ ɖe sia ɖe tsɔa eɖokui nana faa be yeanye míafe ‘hadɔwɔla le míafe nyonyo ta.’ (2 Korintotɔwo 8:23) Ele be míasrɔ̃ wofe xɔse kple ale si wodoa vevie mawusubɔsubɔe.—Hebritɔwo 13:7.
Susu kawo tae nutome sue dzikpɔlawo srãa hamewo kpɔna?
Nu kawoe nàwɔ be wofe sasrãkpɔa naɖe vi na wò?


text:
Àdi be yease nyati sia le gbe sia mea, %%?
Ɛ̃
Ao
Agbalẽwo Kple Agbalẽ Gbadza Siwo Woazã Atsɔ Awɔ Biblia-nusɔsrɔ̃
Zã agbalẽwo kple agbalẽ gbadza siawo siwo fe kɔpi nàte ŋu awɔ la nàtsɔ asrɔ̃ Biblia la me nyatiwo ɖekaɖekae.
‘Di Ŋutifafa Eye Nàti Eyome’—1 Pet. 3:11
Yi Edzi Nànɔ Yehowa Ƒe Dzɔdzɔenyenye Dim!—Mat. 6:33
Ƒe 2014 Nutome Gã Takpekpe Ƒe Amekpegbalẽvi
Numekuku Ŋuti Mɔfiagbalẽ Na Yehowa Ðasefowo—Ƒe 2013 Ƒe Tata
Asitɔtrɔ siwo míewɔ le nu siwo míeda ɖe Internet dzi ŋu la dometɔ aɖewo manya dze le agbalẽawo ŋutɔwo me haɖe o.
© 2014 Watch Tower Bible and Tract Society of Pennsylvania.
|


text:
NYATI SI LE AKPAA DZI | NE NYA VƆ̃ AÐE DZƆ
Ne Nya Vɔ̃ Aɖe Dzɔ
NYA vɔ̃ aɖe kokoko tua mía dometɔ ɖe sia ɖe kloe le agbe me. Etea ŋu dzɔna ɖe ame siwo dze kesinɔtɔwo gɔ̃ hã dzi.
BIBLIA GBLƆ BE:
“Dufufu mele afɔ ɖablae me o, aʋawɔwɔ mele kalẽ me o, nuɖuɖukpɔkpɔ mele nunya me o, kesinɔnu mele ayedzedze me o, eye ŋudzedzekpɔkpɔ mele nugɔmesese me o, ke boŋ azãgbe kple nuɖiɖeame li na wo katã.”—Nyagblɔla 9:11.
Esi wònye be nya vɔ̃ aɖe kokoko tua mía dometɔ ɖe sia ɖe kloe ta la, nya si wòle be nàbiae nye be, ne edzɔ la aleke mawɔ anɔ te ɖe enu? Le kpɔɖeŋu me:
Nu kae nàwɔ ne dzɔdzɔmefɔku aɖe dzɔ eye wò nunɔamesiwo katã dome gblẽ?
Nu kae nàwɔ ne wokpɔ dɔléle vɔ̃ɖi aɖe le ŋuwò?
Nu kae nàwɔ ne wò ame vevi aɖe ku?
Yehowa Ðasefowo, ame siwo nye magazine sia talawo, xɔe se be Biblia ate ŋu akpe ɖe ŋuwò nàdo dzi ne nya vɔ̃ dzɔ ɖe dziwò eye wòana hã be mɔkpɔkpɔ sẽŋu nanɔ asiwò. (Romatɔwo 15:4) Xlẽ nutefekpɔkpɔ etɔ̃ siwo gbɔna be nàkpɔ ale si esia anya wɔe la ɖa.


text:
GBETAKPƆXƆ AUGUST 2014
Ðe Mawu Tsɔa Ðe Le Eme Na Wòa?
Ne Mawu tsɔa ɖe le eme na wò la, aleke wòɖenɛ fianae?
Ðe Mawu Ðoa Ŋku Dziwòa?
Ðe Mawu Ŋusẽkatãtɔ la tsɔ ɖe le eme na wò vavã?
Mawu Ƒe Ŋku Le Ŋuwò
Nu ka tae woyɔe be “Mawu nu sia nu kpɔla”?
Mawu Sea Nu Gɔme Na Wò
Ne Mawu dzro wò dzi me kpɔ la, ekpɔa nane si le vevie nɛ wu wò vodadawo.
Mawu Ate Ŋu Afa Akɔ Na Wò
Ke ne ewɔ na wò be wò kuxiwo meɖi naneke le ame biliɔn geɖe siwo le xexea me tɔ gbɔ o eye wo dometɔ aɖewo tɔ sesẽ wu tɔwò gɔ̃ hã ɖe?
Mawu Le Yɔwòm
Ke ne èxɔ Mawu dzi se gake èsena le ɖokuiwò be ele adzɔge ʋĩi tso gbɔwò ya ɖe?
Meho Aʋa Ðe Nu Madzɔmadzɔ Wɔwɔ Kple Ŋutasesẽ Ŋu
Antoine Touma bi ɖe Kung Fu-kɔdada me, gake nya si le 1 Timoteo 4:8 la trɔ efe agbenɔnɔ.
“Miɖo To, Ne Miase Drɔ̃e” Sia
Kuxi siwo ɖe fu na Yosef fe fomea la zu nufiame vevi aɖe na fome siwo me atikɔmeviwo le egbea.
Ame Kae Wɔ Mawu?
Ðe mesɔ be míaxɔe ase be Mawu li tso gbe aɖe gbe ʋĩi ke oa?
Biblia Me Biabiawo Ƒe Ŋuɖoɖowo
Ðe wònye nyatefe be Mawu vavã la meda asi ɖe subɔsubɔha aɖewo dzi oa?
Internet Dzi Nu Bubuwo
Ŋusẽ Dzro Aɖe Koe Mawu Nyea?
Biblia gblɔ be Mawue wɔ nuwo katã, gake ɖe wòtsɔa ɖe le eme na mía?


text:
Ðe Wòsɔ Be Kristotɔ Nalɔ̃ Woawɔ Atike Nɛa?
Ale si Biblia ɖo eŋui
Ɛ̃.
Yesu gblɔ be: “Ame siwo le lãmesẽ me la mehiã atikewɔla o, gake ame siwo le dɔ lém la hiãe.” (Mateo 9:12) Efe nya siawo fia be eyomedzelawo ate ŋu alɔ̃ faa woawɔ atike na wo. Togbɔ be menye atikewɔgbalẽe Biblia nye o hã la, mɔfiamewo le eme siwo akpe ɖe ame siwo di be yewoadze Mawu ŋu la ŋu.
Nya siwo wòle be nàbia ɖokuiwò
1. Ðe mese atikewɔmɔnu si wobe yewoazã nam la gɔmea?
Biblia ɖo aɖaŋu na mí be míado nyawo akpɔ ahakpɔ kakaɖedzi le wo ŋu tsɔ wu be míaxɔ “nya sia nya” dzi ase.—Lododowo 14:15.
2. Ðe wòhiã be magakpɔ atikewɔla bubuwo fe susu le nya sia ŋua?
“Adaŋudela geɖewo” fe susuwo dada kpɔ ate ŋu aɖe vi na mí vevietɔ ne míedze dɔ sesẽ aɖe.—Lododowo 15:22.
3.
Ðe dɔdamɔnua awɔe be mada le Biblia fe se si nye be “woatsri . . . ʋu” dzia?—Dɔwɔwɔwo 15:20.
4. Ðe gbɔgbɔyɔyɔ fe nuwɔnawo nɔa mɔ si dzi ɖɔkta ato adom kpɔ kple dɔdamɔnua mea?
Biblia tsri “gbɔgbɔyɔyɔ.” (Galatiatɔwo 5:19-21) Be nànya ne atikewɔmɔnua lɔ gbɔgbɔyɔyɔ ɖe eme la, bu nyabiase siawo ŋu:
Ðe atikewɔla la zãa gbɔgbɔyɔyɔa?
Ðe atikewɔlaa susui be ɖe nèdze agɔ le mawuwo dzi alo adzetɔwo gbɔe dɔa tsoa?
Ðe atikea wɔwɔ alo ezazã alɔ vɔsasa, gbesa, alo nuwɔna siawo fomevi ɖe emea?
5. Ðe metsi dzi fũu akpa ɖe nye lãmesẽ ŋua?
Biblia ɖo aɖaŋu be: “Mina amewo katã nanyae be nugɔmeselawo mienye.” (Filipitɔwo 4:5)
Nugɔmesese akpe ɖe ŋuwò nàle fɔ ɖe “nu siwo le vevie wu,” abe mawusubɔsubɔ ene ŋu.—Filipitɔwo 1:10; Mateo 5:3.


text:
Ame Nyui Aɖe Koe Yesu Nyea?
Ale si Biblia ɖo eŋui
Ame si Yesu nye la yi ŋgɔ wu ema. Ne mede ɖeke o la, enye ame si fe agbenɔnɔ kpɔ ŋusẽ ɖe amewo dzi wu le ŋutinya me. De dzesi nya siwo ŋutinyaŋlɔla kple agbalẽŋlɔla xɔŋkɔ siawo gblɔ tso eŋu:
“Ðikeke mele eme o be Yesu Nazaretetɔ . . . lae nye ame vevitɔ kekeake si nɔ anyi kpɔ.”—Eŋlisiawo fe ŋutinyaŋlɔla H. G. Wells.
“[Yesu] fe agbenɔnɔe kpɔ ŋusẽ ɖe amewo dzi wu le anyigba sia dzi, eye wòyi edzi le ŋusẽ kpɔm ɖe amewo dzi geɖe wu.”—Amerikatɔwo fe ŋutinyaŋlɔla kple agbalẽŋlɔla Kenneth Scott Latourette.
Biblia gblɔ nu si tae Yesu fe agbenɔnɔ kpɔ ŋusẽ ɖe amewo dzi wu ame nyui ɖe sia ɖe si nɔ anyigba dzi kpɔ tɔ la na mí. Esi Yesu bia eyomedzela siwo nɔa eŋu kplikplikpli la be ame kae wobuna be yenye hã la, wo dometɔ ɖeka ɖo eŋu wòsɔ nyuie be: “
Wòe nye Kristo la, Mawu gbagbe la fe Vi.”—Mateo 16:16.


text:
Nusɔsrɔ̃ 9
Aleke Nàwɔ Be Dzidzɔ Nanɔ Wò Ƒomea Me?
1. Nu ka tae srɔ̃ɖeɖe le se nu le vevie hena fome fe dzidzɔkpɔkpɔ?
Nya nyui la tso Yehowa, Mawu dzidzɔtɔ, ame si di be dzidzɔ nanɔ fomewo me la gbɔ. (1 Timoteo 1:11) Eyae ɖo srɔ̃ɖeɖe gɔme anyi. Srɔ̃ɖeɖe le se nu le vevie be dzidzɔ nanɔ fomea me, elabena enana nɔnɔmeawo sɔna nyuie na ɖeviwo hehe.
Aleke Mawu bua srɔ̃ɖeɖee? Edi be ŋutsu kple nyɔnu fe srɔ̃ɖeɖe nanɔ anyi ɖaa. Ele be Kristotɔwo nawɔ ɖe srɔ̃ɖese siwo le wofe dukɔa me la dzi. (Luka 2:1, 4, 5) Yehowa di be srɔ̃ŋutsu kple srɔ̃nyɔnu nawɔ nutefe na wo nɔewo. (Hebritɔwo 13:4) Elé fu srɔ̃gbegbe. (Maleaxi 2:16) Ne Kristotɔ aɖe srɔ̃ wɔ ahasi la, eya ko hafi Mawu ɖe mɔ be wòate ŋu agbee agaɖe bubu.
2. Aleke wòle be srɔ̃ŋutsu kple srɔ̃nyɔnu nawɔ nu ɖe wo nɔewo ŋui?
Yehowa wɔ ŋutsu kple nyɔnu be woanye kpeɖeŋutɔ na wo nɔewo le srɔ̃ɖeɖea me. (1 Mose 2:18) Esi wònye srɔ̃ŋutsue nye efe fomea fe ta ta la, ele be wòaxɔ ŋgɔ le fomea fe ŋutilãmenuhiahiãwo gbɔ kpɔkpɔ kple nufiafia wo tso Mawu ŋu me. Ele be wòaɖe ɖokuitsɔtsɔsavɔ fe lɔlɔ̃ afia srɔ̃a. Ele be srɔ̃ŋutsuwo kple srɔ̃nyɔnuwo nalɔ̃ wo nɔewo ahade bubu wo nɔewo ŋu. Esi wònye be srɔ̃ŋutsuwo kple srɔ̃nyɔnuwo siaa mede blibo o ta la, ele be woasrɔ̃ ale si woatsɔ ake wo nɔewo.
3. Ðe wòle be nàklã le srɔ̃wò gbɔ ne dzidzɔ mele srɔ̃ɖeɖea me oa?
Ne kuxiwo ɖo mia kple srɔ̃wò dome la, midze agbagba miawɔ nu ɖe mia nɔewo ŋu le lɔlɔ̃ me. (1 Korintotɔwo 13:4, 5) Mawu fe Nya la mede dzi fo be woaklã atsɔ akpɔ kuxi suesue siwo doa mo ɖa le srɔ̃ɖeɖe me la gbɔe o.
4. Ðeviwo, aleke Mawu di be nuwo nanɔ na mi?
Yehowa di be miakpɔ dzidzɔ. Enaa mɔfiame nyuitɔ kekeake si ana miakpɔ dzidzɔ le miafe sɔhɛmenɔɣi. Edi be nunya kple nutefekpɔkpɔ siwo su mia dzilawo si la naɖe vi na mi. (Kolosetɔwo 3:20) Yehowa di be miase vivi le dzidzɔ si dona tso nuwo wɔwɔ na ye mia Wɔla kple ye Vi la me.
5. Dzilawo, aleke miawɔ be mia viwo nakpɔ dzidzɔ?
Ele be miawɔ dɔ sesĩe adi nuɖuɖu, mlɔfe kple nudodo na mia viwo. (1 Timoteo 5:8) Gake be mia viwo nakpɔ dzidzɔ la, ele vevie hã be miafia wo be woalɔ̃ Mawu ahasrɔ̃ nu tso egbɔ. (Efesotɔwo 6:4) Ne mienye kpɔɖeŋu na ɖeviawo le Mawu lɔlɔ̃ me la, nu siwo fiam miele wo la ade dzi gbɔ na wo. Ne mietu nu siwo miefiaa mia viwo ɖe Mawu fe Nyaa dzi la, esia ate ŋu akpɔ ŋusẽ nyui ɖe wo dzi.
Nu nyuiwo dona tso eme na ɖeviwo ne mi dzilawo miedea dzi fo na wo hekafua wo. Wohiã na ɖɔɖɔɖo kple tohehe hã. Hehe sia kpena ɖe wo ŋu wofoa asa na nuwɔna siwo awɔe be womava kpɔ dzidzɔ o. (Lododowo 22:15) Ke hã, mele be wòadzɔ gbeɖe be woahe to na wo tagbɔsesẽtɔe o.
Yehowa Ðasefowo ta agbalẽ geɖe siwo ŋu wotrɔ asi le koŋ be woakpe ɖe dzilawo kple wo viwo ŋu. Biblia dzie wotu wo me nyawo ɖo.


text:
Yehowa Ðasefowo
Enye Yehowa Ðasefowo fe didi be nàdze si yewo nyuie wu. Ðewohĩ wonye wò afelikawo kple dɔwɔhatiwo alo èdoa go wo le gbesiagbedɔwɔna bubuwo me. Ðewohĩ èkpɔa wo le ablɔwo dzi wonɔa wofe magazinewo nam amesiwo va yina. Alo ɖewohĩ èfo nu kpli wo kpuie le wò ʋɔtru nu kpɔ.
Le nyatefe me la, Yehowa Ðasefowo tsɔ ɖe le wò kple wò nyonyo me. Wodi be yewoadze xɔ̃ wò ahagblɔ nya geɖe na wò tso wo ɖokui, wofe dzixɔsewo, wofe habɔbɔa, kple nusi nye wofe susu le amewo kple xexe si me mí katã míele ŋu. Esia tae wota agbalẽ gbadza sia na wò ɖo.
Yehowa Ðasefowo le abe ame bubu ɖesiaɖe ene le go geɖe me. Kuxiwo nɔa woawo hã ŋu—le ganya, ŋutilã me, kple seselelãme gome. Wowɔa vodada ɣeaɖewoɣi, elabena womede blibo o, wometso gbɔgbɔ me, alo nye vovodadamanɔŋutɔwo o. Gake wodzea agbagba be yewoasrɔ̃ nu tso yewofe nutefekpɔkpɔwo me eye wosrɔ̃a Biblia vevie tsɔ wɔa ɖɔɖɔɖo siwo hiã. Woɖe adzɔgbe na Mawu be yewoawɔ efe lɔlɔ̃nu, eye wotsɔa wo ɖokui nana be yewoawɔ adzɔgbeɖeɖe sia dzi. Wodia Mawu fe Nya kple efe gbɔgbɔ kɔkɔe fe mɔfiafia le wofe dɔwɔnawo katã me.
Le nyatefe me la, Yehowa Ðasefowo tsɔ ɖe le wò kple wò nyonyo me. Wodi be yewoadze xɔ̃ wò ahagblɔ nya geɖe na wò tso wo ɖokui, wofe dzixɔsewo, wofe habɔbɔa, kple nusi nye wofe susu le amewo kple xexe si me mí katã míele ŋu. Esia tae wota agbalẽ gbadza sia na wò ɖo.
Yehowa Ðasefowo le abe ame bubu ɖesiaɖe ene le go geɖe me. Kuxiwo nɔa woawo hã ŋu—le ganya, ŋutilã me, kple seselelãme gome. Wowɔa vodada ɣeaɖewoɣi, elabena womede blibo o, wometso gbɔgbɔ me, alo nye vovodadamanɔŋutɔwo o. Gake wodzea agbagba be yewoasrɔ̃ nu tso yewofe nutefekpɔkpɔwo me eye wosrɔ̃a Biblia vevie tsɔ wɔa ɖɔɖɔɖo siwo hiã. Woɖe adzɔgbe na Mawu be yewoawɔ efe lɔlɔ̃nu, eye wotsɔa wo ɖokui nana be yewoawɔ adzɔgbeɖeɖe sia dzi. Wodia Mawu fe Nya kple efe gbɔgbɔ kɔkɔe fe mɔfiafia le wofe dɔwɔnawo katã me.
This is an excerpt from the article Yehowa Ðasefowo from the Wikipedia free encyclopedia. A list of authors is available at Wikipedia.


text:
TA WUIENYI
Akpa si Nyɔnyrɔxɔxɔ Wɔna le Mia Kple Mawu Dome Ƒomedodo Me
Aleke wonaa nyɔnyrɔ ame wòva zua Kristotɔe?
Afɔ kawoe wòhiã be nàɖe hafi adze axɔ nyɔnyrɔ?
Aleke ame tsɔa eɖokui ɖea adzɔgbe na Mawui?
Nukae nye susu vevi si ta wòle be nàxɔ nyɔnyrɔ?
‘KPƆ ÐA, tsie nye esi, nukae xe mɔ na nye nyɔnyrɔxɔxɔ mahã?’ Etiopiatɔ afedzikpɔla aɖee bia nya sia le fe alafa gbãtɔ me. Kristotɔ aɖe si ŋkɔe nye Filipo ɖe nu me nɛ kɔte be Yesu ye nye Mesia si ŋugbe wodo. Esi nusi Etiopia-ŋutsua srɔ̃ tso Ŋɔŋlɔawo me de dzi gbɔ nɛ ta la, ewɔ afɔɖeɖe si hiã. Eɖee fia be yedi be yeaxɔ nyɔnyrɔ!—Dɔwɔwɔwo 8:26-36.
2 Ne Yehowa Ðasefowo dometɔ aɖee srɔ̃ agbalẽ sia kpli wò tsitotsito tso efe gɔmedzedze la, ke ɖewohĩ wò hã àdi be yeabia be, ‘Nukae xe mɔ na nye nyɔnyrɔxɔxɔ?’ Va ɖo fifia èva srɔ̃ nu tso agbe mavɔ nɔnɔ le Paradiso si ŋugbe Biblia do me ŋu. (Luka 23:43; Nyaɖeɖefia 21:3, 4) Èva srɔ̃ nu tso nɔnɔme si tututu me ame kukuwo le kple tsitretsitsi mɔkpɔkpɔa hã ŋu. (Nyagblɔla 9:5; Yohanes 5:28, 29) Ðewohĩ èle ha dem kple Yehowa Ðasefowo to wofe hame fe kpekpewo dede me eye wò ŋutɔ èva kpɔ kpeɖodzi be woawoe le subɔsubɔha vavãtɔ me. (Yohanes 13:35) Vevietɔ wu la, anye be fomedodo aɖe va ɖo mia kple Yehowa Mawu dome.
3 Aleke nàwɔ aɖee afia be yedi be yeasubɔ Mawu? Yesu gblɔ na eyomedzelawo be: ‘Miheyi ɖawɔ dukɔwo katã me nɔlawo ne woanye nusrɔ̃lawo, mianyrɔ wo.’ (Mateo 28:19) Yesu ŋutɔ ɖo esia fe kpɔɖeŋu ɖi esi wonyrɔe ɖe tsi me. Menye ɖe wohlẽ tsi ɖe eŋu o, eye menye ɖe wokɔ tsi vi aɖe ɖe ta nɛ ko hã o. (Mateo 3:16) Woɖe nya “nyɔnyrɔ” tso Helagbe me nya si gɔmee nye “woana nu nayi to” me. Eyata Kristotɔwo fe nyɔnyrɔxɔxɔ fia be woana ame nayi to alo woanyrɔe keŋkeŋ ɖe tsi me.
4 Wodi tso amesiame si di be fomedodo nanɔ woa kple Yehowa Mawu dome la si be wòaxɔ nyɔnyrɔ. Nyɔnyrɔxɔxɔ ɖenɛ fiana amewo be enye wò didi be yeasubɔ Mawu. Eɖenɛ fiana be enye dzidzɔ na wò be yeawɔ Yehowa fe lɔlɔ̃nu. (Psalmo 40:8, 9) Gake hafi nàdze na nyɔnyrɔxɔxɔ la, ehiã be nàwɔ afɔɖeɖe aɖewo gbã.
SIDZEDZE KPLE XƆSE HIÃ
5 Èdze afɔɖeɖe gbãtɔa wɔwɔ gɔme xoxo. Aleke? To Yehowa Mawu kple Yesu Kristo ŋuti sidzedze xɔxɔ, ɖewohĩ to Biblia-nusɔsrɔ̃ si ame aɖe wɔna kpli wò, dzi. (Yohanes 17:3) Gake nu geɖe gali wòle be nàsrɔ̃. Enye Kristotɔwo fe didi be ‘Mawu fe lɔlɔ̃nu ŋuti sidzedze vavã nayɔ yewo fũ.’ (Kolosetɔwo 1:9) Kpekpewo dede le Yehowa Ðasefowo fe hamewo me akpe ɖe ŋuwò ŋutɔ le esia wɔwɔ me. Ele vevie ŋutɔ be nàde kpekpe mawo. (Hebritɔwo 10:24, 25) Ne èdea kpekpeawo ɣesiaɣi la, akpe ɖe ŋuwò be Mawu ŋuti sidzedze geɖe nasu asiwò.
6 Enye nyatefe be mehiã be nànya nusianu si le Biblia me tsitotsito hafi adze na nyɔnyrɔxɔxɔ o. Sidzedze aɖe su Etiopiatɔ afedzikpɔlaa si xoxo, gake egahiã kpekpeɖeŋu be wòase Ŋɔŋlɔawo fe akpa aɖewo gɔme. (Dɔwɔwɔwo 8:30, 31) Nenema kee nu geɖe gali si wòle be wò hã nàsrɔ̃. Le nyatefe me la, màsrɔ̃ nu tso Mawu ŋu avɔ gbeɖe o. (Nyagblɔla 3:11) Gake hafi nàdze axɔ nyɔnyrɔ la, ehiã be nànya Biblia fe gɔmedzenufiafiawo ya teti ahalɔ̃ ɖe wo dzi. (Hebritɔwo 5:12) Nufiafia mawo dometɔ aɖewoe nye nyatefe si ku ɖe nɔnɔme si me ame kukuwo le kpakple alesi Mawu fe ŋkɔa kple efe Fiaɖufea le vevie ŋu nyanya.
7 Gake sidzedze ɖeɖe mesu o, elabena “ne xɔse mele mía si o la, míate ŋu adze Mawu ŋu o.” (Hebritɔwo 11:6) Biblia gblɔ na mí be esi ame aɖewo siwo nɔ blemadu si nye Korinto me se nyanyui si Kristotɔwo nɔ gbefã ɖemee la, ‘woxɔe se, eye wonyrɔ wo.’ (Dɔwɔwɔwo 18:8) Nenema kee wòle be Biblia la sɔsrɔ̃ nana xɔse nasu asiwò nàkpɔe be Mawu fe Nya si tso gbɔgbɔ mee wònye. Ele be Biblia sɔsrɔ̃ nakpe ɖe ŋuwò nàxɔ Mawu fe ŋugbedodowo kple Yesu fe vɔsa la fe ameɖeŋusẽ dzi ase.—Yosua 23:14; Dɔwɔwɔwo 4:12; Timoteo II, 3:16, 17.
BIBLIA ME NYATEƑEA GBƆGBLƆ NA AMEWO
8 Ne wò xɔse le sesẽm ɖe edzi le wò dzi me la, àkpɔe be asesẽ be nàmia nu ɖe nusiwo srɔ̃m nèle dzi. (Yeremya 20:9) Anye wò didi vevie be yeafo nu tso Mawu kple efe tameɖoɖowo ŋu na amewo.—Korintotɔwo II, 4:13.
9 Àte ŋu adze Biblia me nyatefea fiafia amewo gɔme ne ètsɔa ŋuɖɔɖo gblɔa eŋu nya na wò fometɔwo, xɔlɔ̃wo, afelikawo, kple dɔwɔhatiwo. Emegbe àdi be yeawɔ ɖeka kple Yehowa Ðasefowo akpɔ gome le gbefãɖeɖedɔ si hamea wɔna ɖekae me. Ekema àte ŋu agblɔe na Ðasefo si le Biblia srɔ̃m kpli wò la faa be yedi be yeawɔ esia. Ne wokpɔe be èdze akpɔ gome le dutofosubɔsubɔdɔa me la, woawɔ ɖoɖo be mia kple wò nufiala miakpe kple hamemegã eve.
10 Kpekpe kple Kristotɔ hamemegã siwo le Mawu fe alẽha la kplɔm dometɔ aɖewo ana nàgadze si wo nyuie wu. (Dɔwɔwɔwo 20:28; Petro I, 5:2, 3) Ne hamemetsitsi siawo kpɔe be èse Biblia fe gɔmedzenufiafiawo gɔme, èxɔ wo dzi se, èle agbe nɔm ɖe Mawu fe gɔmeɖosewo nu, eye be nèdi vavã be yeanye Yehowa Ðasefowo dometɔ ɖeka la, woana nànya be èdze akpɔ gome le dutofosubɔsubɔdɔa me abe nyanyuia fe gbefãɖela maxɔnyɔnyrɔ ene.
11 Ðewohĩ woakpɔe be ahiã be nàwɔ tɔtrɔ aɖewo le wò agbenɔnɔ kple nuwɔnawo me hafi nàdze na dutofosubɔsubɔdɔa wɔwɔ. Tɔtrɔ siawo dometɔ aɖewo ate ŋu anye be nàdzudzɔ bebeme nuwɔna aɖewo. Eyata hafi nàbia be yedi be yeazu gbefãɖela maxɔnyɔnyrɔ la, ehiã be nàtsri nuvɔ̃ gãwo abe agbegbegblẽnɔnɔ, ahamumu, kple atikevɔ̃ɖi zazã ene.—Korintotɔwo I, 6:9, 10; Galatiatɔwo 5:19-21.
DZIMETƆTRƆ KPLE TƆTRƆWƆWƆ
12 Ele be nàgawɔ afɔɖeɖe bubu aɖewo hafi adze na nyɔnyrɔxɔxɔ. Apostolo Petro gblɔ be: “Mitrɔ le miafe dzi me, eye migbugbɔ, be woatutu miafe nuvɔ̃wo.” (Dɔwɔwɔwo 3:19) Be woatrɔ dzime fia be woase veve ŋutɔŋutɔ ɖe nane si wowɔ ta. Edze fã be dzimetɔtrɔ sɔ ne wonɔ agbe manyomanyo va yi, ke hã, egahiã kokoko nenye be wonɔ agbe nyui alesi woate ŋui va yi gɔ̃ hã. Nukatae? Elabena amegbetɔwo katã nye nuvɔ̃wɔla siwo hiã Mawu fe tsɔtsɔke. (Romatɔwo 3:23; 5:12) Hafi nàdze Biblia sɔsrɔ̃ gɔme la, mènya nusi nye Mawu fe lɔlɔ̃nu o. Ekema agbe si nènɔ va yi la mate ŋu asɔ kple Mawu fe lɔlɔ̃nu bliboe gbeɖe o. Eyata dzimetɔtrɔ hiã.
13 Le dzimetɔtrɔ vɔ megbe la, nusi gahiãe nye tɔtrɔwɔwɔ, alo ‘be woagbugbɔ.’ Menye be nàse veve ɖe wò nuwɔnawo ta ko evɔ o. Ehiã be nàgbe nu le wò agbenɔnɔ tsãtɔ gbɔ eye nàɖoe kplikpaa be yeanɔ agbe nyui tso fifia dzi yina. Dzimetɔtrɔ kpakple tɔtrɔwɔwɔ nye afɔ siwo wòle be nàɖe hafi axɔ nyɔnyrɔ.
ÐOKUIWÒ TSƆTSƆ ÐE ADZƆGBE
14 Nu vevi bubu aɖe hã li wòle be nàwɔ hafi axɔ nyɔnyrɔ. Ele be nàtsɔ ɖokuiwò aɖe adzɔgbe na Yehowa Mawu.
15 Ne èdo gbe ɖa tso dzi me na Yehowa Mawu hetsɔ ɖokuiwò ɖe adzɔgbe nɛ la, efia be èdo ŋugbe be yeatsɔ ye ɖokui ana eyama bliboe. (Mose V, 6:15) Gake nukata wòle be nàdi be yeawɔ esia? Na míawɔ kpɔɖeŋu aɖe atsɔ aɖo nya ma ŋu. Tsɔe be ŋutsu aɖe di be yealé ŋku ɖe nyɔnu aɖe fe nɔnɔme ŋu na eɖeɖe. Ne ŋutsua va le nu geɖe nyam tso nyɔnua ŋu eye wòle efe nɔnɔme nyuiwo kpɔm dze sii la, awɔe be efe nu ava nɔ dzi lém nɛ ɖe edzi. Le ɣeyiɣi aɖe megbe la, abiae ne elɔ̃ be yewoaɖe yewo nɔewo. Ele eme baa be srɔ̃ɖeɖe fia be ŋutsua natsɔ agbanɔmedzi geɖe wu ya. Gake lɔlɔ̃ aʋãe be wòawɔ afɔɖeɖe vevi ma.
16 Esi nèva dze si Yehowa helɔ̃ eyama la, esia aʋã wò be nàsubɔe bliboe, menye le nɔnɔme aɖewo ko me alo vaseɖe afi aɖe ko o. Ele be amesiame si di be yeadze Mawu fe Vi, Yesu Kristo, yome ‘nagbe nu le eya ŋutɔ ɖokui gbɔ.’ (Marko 8:34) Míegbea nu le mía ɖokui gbɔ nenye be míekpɔ egbɔ be míena mía ŋutɔwo míafe nudidiwo alo taɖodzinuwo xe mɔ ɖe míafe toɖoɖo Mawu bliboe nu o. Eyata hafi nàte ŋu axɔ nyɔnyrɔ la, ele be wò taɖodzinu vevitɔ le agbe me nanye be yeawɔ Yehowa Mawu fe lɔlɔ̃nu.—Petro I, 4:2.
MÈGAVƆ̃ BE YEAVA DO KPO NU O
17 Ame aɖewo hena ɖe megbe le adzɔgbeɖeɖe na Yehowa me le esi wovɔ̃na vie na afɔɖeɖe vevi ma wɔwɔ ta. Ðewohĩ woanɔ vɔvɔ̃m be ne yewova zu Kristotɔ ɖeadzɔgbewo la, yewoabu yewofe nuwɔnawo ŋuti kɔnta na Mawu. Esi ame aɖewo vɔ̃na be yewoava do kpo nu ahawɔ nusi ate ɖe Yehowa dzi ta la, wobunɛ be anyo wu ne yewomeɖe adzɔgbe nɛ kura o.
18 Ne wò lɔlɔ̃ na Yehowa le to dem ɖe edzi la, aʋã wò be nàtsɔ ɖokuiwò aɖe adzɔgbe nɛ eye nàwɔ wò ŋutete ɖesiaɖe anɔ agbe ɖe enu. (Nyagblɔla 5:3) Ne èɖe adzɔgbe vɔ la, àdi godoo be yeayi edzi ‘azɔ alesi dze Yehowa be yeadze eŋu bliboe.’ (Kolosetɔwo 1:10) Esi nèlɔ̃ Mawu ta la, mawɔ na wò be efe lɔlɔ̃nu wɔwɔ sesẽ akpa o. Ðikeke mele eme o be àlɔ̃ ɖe apostolo Yohanes fe nya siwo wòŋlɔ dzi, be: “Lɔlɔ̃ na Mawu enye si bena, míalé efe seawo me ɖe asi, eye efe seawo mesesẽ o.”—Yohanes I, 5:3.
19 Mehiã be nànye ame deblibo hafi aɖe adzɔgbe na Mawu o. Yehowa nya wò ŋutetewo fe seɖofe eye mele nu geɖe akpa biam tso asiwò wu nusi nàte ŋu awɔ o. (Psalmo 103:14) Edi be nu nadze edzi na wò eye ado alɔ wò ahakpe ɖe ŋuwò. (Yesaya 41:10) Àte ŋu aka ɖe edzi be ne èɖo ŋu ɖe Yehowa ŋu tso dzi blibo me la, “ata mɔ na wò.”—Lododowo 3:5, 6.
KPEÐOÐO WÒ ADZƆGBEÐEÐE DZI TO NYƆNYRƆXƆXƆ DZI
20 Nusiwo me míedzro fifia ŋu bubu ate ŋu akpe ɖe ŋuwò nàtsɔ ɖokuiwò aɖe adzɔgbe na Yehowa le gbedodoɖa me. Ele be amesiame si lɔ̃ Mawu ŋutɔŋutɔ ‘natsɔ nu aʋu eme hena agbexɔxɔ.’ (Romatɔwo 10:10) Aleke nàwɔ esiae?
21 Na miafe hamemetsitsiwo fe ha fe ɖoɖowo gbɔ kpɔla nanya be yedi be yeaxɔ nyɔnyrɔ. Awɔ ɖoɖo hamemetsitsi aɖewo nadzro biabia aɖewo siwo ku ɖe Biblia fe gɔmedzenufiafiawo ŋu me kpli wò. Ne hamemetsitsi siawo kpɔe be èdze na nyɔnyrɔxɔxɔ la, woana nànya be àte ŋu axɔ nyɔnyrɔ le takpekpe si le ŋgɔ gbɔna me.* Zi geɖe wofoa nufo si gaɖoa ŋku gɔmesese si le nyɔnyrɔxɔxɔ ŋu dzi na mí le ɣeyiɣi mawo me. Ekema nufolaa akpe amesiwo dze na nyɔnyrɔxɔxɔ be woaɖo biabia bɔbɔe eve aɖewo ŋu wòanye mɔ siwo dzi woato ‘aʋu wofe xɔse me le gaglãgbe’ dometɔ ɖeka.
22 Nyɔnyrɔxɔxɔ ye nye nusi dea dzesi wò ŋutɔŋutɔ be nètsɔ ɖokuiwò ɖe adzɔgbe na Mawu eye fifia nèva zu Yehowa Ðasefowo dometɔ ɖeka. Wonyrɔa amesiwo dze na nyɔnyrɔxɔxɔ ɖe tsi me bliboe tsɔ ɖenɛ fiana le gaglãgbe be wonye amesiwo ɖe adzɔgbe na Yehowa.
GƆMESESE SI LE WÒ NYƆNYRƆXƆXƆ ŊU
23 Yesu gblɔ be woanyrɔ yefe nusrɔ̃lawo le “Fofo la kple Vi la kpakple gbɔgbɔ kɔkɔe la fe ŋkɔa me.” (Mateo 28:19) Esia fia be amesi dze na nyɔnyrɔxɔxɔ va dze si Yehowa Mawu kple Yesu Kristo fe ŋusẽ eye wòlɔ̃ be yeabɔbɔ ɖe wo te. (Psalmo 83:19; Mateo 28:18) Eva kpɔ akpa si Mawu fe gbɔgbɔ kɔkɔe, alo dɔwɔŋusẽ, wɔna la hã dze sii helɔ̃ ɖe efe dɔwɔwɔ dzi.—Galatiatɔwo 5:22, 23; Petro II, 1:21.
24 Gake nyɔnyrɔxɔxɔ menye tsi me yiyi dzro ko o. Enye kpɔɖeŋu na nu vevi aɖe. Ne wonyrɔ wò ɖe tsia me la, efia be èku le kpɔɖeŋunyagbɔgblɔ nu le alesi nènɔa agbee tsã gome. Fɔfɔ tso tsia me fia be nègagbɔ agbe azɔ na Mawu fe lɔlɔ̃nu wɔwɔ. Ðo ŋku edzi hã be Yehowa Mawu ŋutɔŋutɔe nèɖe adzɔgbe na, ke menye na dɔ aɖe, taɖodzinu aɖe, amegbetɔ aɖe, alo na habɔbɔ aɖe o. Wò adzɔgbeɖeɖe kple nyɔnyrɔxɔxɔ nye xɔlɔ̃ nyui aɖe dzedze kple Mawu—si nye fomedodo kplikplikpli me nɔnɔ kple eyama—fe gɔmedzedze.—Psalmo 25:14.
25 Nyɔnyrɔxɔxɔ menye kpeɖodzi na ɖeɖekpɔkpɔ godoo o. Apostolo Paulo ŋlɔ bena: “Mitsɔ vɔvɔ̃ kple dzodzo nyanyanya wɔ mia ŋutɔwo miafe xɔxɔdɔ la.” (Filipitɔwo 2:12) Mɔ aɖe fe gɔmedzedze koe nyɔnyrɔxɔxɔ nye. Biabia lae nye, Aleke nàwɔ akpɔtɔ anɔ Mawu fe lɔlɔ̃ la me ɖaa? Agbalẽ sia fe ta mamlɛtɔ aɖo biabia ma ŋu.
NUSI BIBLIA FIA
- Kristotɔwo fe nyɔnyrɔxɔxɔ bia be woanyrɔ ame ɖe tsi me bliboe, ke menye tsi kɔkɔ ɖe ta na ame ko o.—Mateo 3:16.
- Afɔ siwo wòle be woaɖe hafi adze na nyɔnyrɔxɔxɔ enye nusɔsrɔ̃ be sidzedze nasu ame si kple xɔse ɖeɖefia, dzimetɔtrɔ, tɔtrɔwɔwɔ, kple ame ɖokui tsɔtsɔ ɖe adzɔgbe na Mawu. —Yohanes 17:3; Dɔwɔwɔwo 3:19; 18:8.
- Be woatsɔ ame ɖokui aɖe adzɔgbe na Yehowa bia be woagbe nu le ame ɖokui gbɔ, abe alesi amewo wɔe heva dze Yesu yome ene. —Marko 8:34.
- Nyɔnyrɔxɔxɔ nye kpɔɖeŋu si fia be èku le alesi nènɔa agbee tsã gome eye nègafɔ ake na Mawu fe lɔlɔ̃nu wɔwɔ.—Petro I, 4:2.
* Wowɔa ɖoɖo ɖe nyɔnyrɔxɔxɔ ŋu le Yehowa Ðasefowo fe takpekpe sue kple gã siwo wowɔna fe sia fe la dometɔ ɖesiaɖe me.
Nyabiasewo
1. Nukata Etiopiatɔ afedzikpɔla aɖe bia be yeaxɔ nyɔnyrɔ?
2. Nukata wòle be nàbu nyɔnyrɔxɔxɔ ŋu nyuie?
3. (a) Se kae Yesu de na eyomedzelawo? (b) Aleke wonyrɔa ame ɖe tsi mee?
4. Nukae nyɔnyrɔxɔxɔ ɖe tsi me fia?
5. (a) Nukae nye afɔɖeɖe gbãtɔ si ana nàdze na nyɔnyrɔxɔxɔ? (b) Nukatae Kristotɔwo fe kpekpewo dede le vevie?
6. Afikae wòle be nànya Biblia fe nufiafia ase ɖo hafi adze na nyɔnyrɔxɔxɔ?
7. Ŋusẽ kae wòle be Biblia la sɔsrɔ̃ nakpɔ ɖe dziwò?
8. Nukae aʋã wò be nàfo nu tso nusiwo srɔ̃m nèle ŋu na amewo?
9, 10. (a) Amekawoe nàte ŋu adze egɔme anɔ Biblia me nyatefea gblɔm na? (b) Nukae wòle be nàwɔ ne èdi be yeakpɔ gome le Yehowa Ðasefowo fe gbefãɖeɖedɔ si ŋu wowɔ ɖoɖo ɖo me?
11. Tɔtrɔ kawoe wòahiã be ame aɖewo nawɔ hafi adze na dutofosubɔsubɔdɔa wɔwɔ?
12. Nukata dzimetɔtrɔ hiã?
13. Nukae nye tɔtrɔwɔwɔ?
14. Nu vevi kae wòle be nàwɔ hafi axɔ nyɔnyrɔ?
15, 16. Nukae adzɔgbeɖeɖe na Mawu fia, eye nukae ʋãa ame wòwɔa esia?
17. Nukata ame aɖewo anɔ hehem ɖe megbe le adzɔgbeɖeɖe na Mawu me?
18. Nukae ate ŋu aʋã wò be nàtsɔ ɖokuiwò aɖe adzɔgbe na Yehowa?
19. Nukata mele be nàvɔ̃ adzɔgbeɖeɖe na Mawu o?
20. Nukata mele be ɖokuiwò tsɔtsɔ ɖe adzɔgbe na Yehowa nanɔ nyanya na wò ɖeka ko o?
21, 22. Aleke nàwɔ ‘aʋu wò xɔse me le gaglãgbe’?
23. Nukae wòfia be woana nyɔnyrɔ ame le “Fofo la kple Vi la kpakple gbɔgbɔ kɔkɔe la fe ŋkɔa me”?
24, 25. (a) Nuka fe kpɔɖeŋue nyɔnyrɔxɔxɔ nye? (b) Biabia kae wòle be míakpɔ ŋuɖoɖo na?


text:
Aleke Mawɔ Aɖe Susu Ða Le Gbɔdɔnyawo Dzi?
Nu si nàte ŋu awɔ
Tia ame siwo nàdze xɔlɔ̃e nunya me. Ne xɔ̃wòwo kple sukuxɔmehatiwo te dzeɖoɖo tso gbɔdɔnyawo ŋu eye wò hã nède nu eme la, asesẽ be naɖe wò susu ɖa le gbɔdɔnyawo dzi. Zi geɖe la, àte ŋu ato mɔ aɖe dzi aɖe ɖokuiwò ɖa le wo dome evɔ mana woabui be èle ɖokuiwò bum ame dzɔdzɔe akpa si ana woako wò o.
Tsri modzakaɖeɖe siwo me gbɔdɔnyawo dze le. Ðe wotrɔ asi le modzakaɖeɖe siwo li egbea la fe akpa gãtɔ ŋu be woanyɔ gbɔdɔdɔ fe dzodzro ɖe ame me. Aɖaŋu kae Biblia ɖo? ‘
Mina míakɔ mía ɖokui ŋu tso ŋutilã kple gbɔgbɔ fe ɖifofo sia ɖifofo me le mawuvɔvɔ̃ me.’ (2 Korintotɔwo 7:1) Tsri modzakaɖeɖe siwo nyɔa gbɔdɔdɔ fe dzodzro ɖe ame me la keŋkeŋ.
Ðo ŋku nya sia dzi: Menye nu gbegblẽe gbɔdɔdɔ fe dzodzro nye le eɖokui si o. Le nyatefe me la, Mawu wɔ ŋutsu kple nyɔnu be wofe nu nalé dzi na wo nɔewo, eye naneke megblẽ le gbɔdɔdɔ ŋu le ame siwo ɖe wo nɔewo dome o. Eya ta ne gbɔdɔdɔ fe dzodzro nyɔ ɖe mewò vevie la, mègasusui be ame vɔ̃ɖie yenye alo be yemate ŋu anɔ agbe dzadzɛ gbeɖe o.
Nya vevitɔ: Àte ŋu atia nu si ŋuti nàdi be yefe susu nanɔ. Àte ŋu anɔ dzadzɛ le susu kple agbenɔnɔ siaa me ne wò ŋutɔ nètiae be yeawɔe!


text:
Dzove
Dzove (alo Yanuar) enye ɣleti gbãtɔ le fea me le Gregoria ɣletigbalẽa me. Ŋkeke blaetɔ-vɔ-ɖeka ye le ɣletia me. Le ɣleti siame la, pepi dona eye gbewo hã bina dzo.
Le blema ŋɔli la, Romatɔwo xɔese be Ianus nye mawu na agbowo, ʋɔtruwo, gɔmedzedzewo kple nuwuwuwo. Le esiata la, wotsɔ ŋkɔ na ɣleti gbãtɔ le fea me be Ianuarius si tso ianua si nye ʋɔtru le Latingbe me.
Tedoxe enye ɣleti gbãtɔ le blema ŋɔli gake tso fe 153 BC la, Romatɔwo trɔe, eye Dzove va zu ɣleti gbãtɔ.
Ŋkeke tɔxewo le Dzove me[trɔ asi le eŋu]
- 1789 - Wotia Amerika dukplɔla gbãtɔ.
- 1946 - United Nations wɔ wofe takpekpe gbãtɔ le London.
Mɔkekewo[trɔ asi le eŋu]
- Ƒe yeye Ŋkeke - Dzove fe ŋkeke gbãtɔ
- Martin Luther King Ŋkeke le United States - Dzoɖagbe etɔ̃lia
- Australia Ŋkeke le Australia - Dzove 26
- Republic Ŋkeke le India - Dzove 26
Nu bubuwo[trɔ asi le eŋu]
- Ɣleti sia fe sefofo tɔxewo wonye "carnation" kple "snowdrop" le Eŋlisigbe me.
- Dzove fe kpe xɔasi enye kpe si woyɔna le Eŋlisigbe me be garnet.


text:
SƆHƐWO BIANA BE
Nu Ka Tae Mesia Ðokuinye?
Nu kae ameɖokuisisi nye?
Ameɖokuisisi nye eɖoɖo koŋ atsɔ lãnuwo anɔ nu vevi wɔm ame ɖokui. Esia nye nu vevi wɔwɔ ame ɖokui gbogbo siwo li la dometɔ ɖeka ko. Ðewoe nye dzotsɔtsɔ amè ame ɖokui kple ameɖokuifofo. Nyati sia ku ɖe ameɖokuisisi ŋu, gake mɔfiame siwo le eme ate ŋu akpe ɖe ame siwo wɔa nu vevi bubuwo wo ɖokuiwo hã ŋu.
Do wò sidzedze kpɔ: Nyatefee alo aʋatsoe.
Nyɔnuviwo koe sia wo ɖokuiwo.
Ameɖokuisisi nye Biblia fe sedede si le 3 Mose 19:28 si gblɔ be: ‘Migasi mia ɖokuiwo o’ la dzi dada.
Ŋuɖoɖo nyuitɔwo:
Aʋatsoe. Togbɔ be nyɔnuviwo koŋue sia wo ɖokuiwo hã la, ŋutsuvi aɖewo hã sia wo ɖokuiwo eye wowɔa nu vevi fomevi bubuwo hã wo ɖokuiwo.
Aʋatsoe. Nya si 3 Mose 19:28 gblɔ la ku ɖe trɔ̃subɔla siwo nɔ anyi le blema fe kɔnuwo ŋu, ke menye nu vevi wɔwɔ ame ɖokui si ŋu míele nu fom tsoe le nyati sia me ŋu o. Ke hã susu le eme be míafo nya ta be mía Wɔla lɔ̃ame la medi be míawɔ nu vevi mía ɖokuiwo o.—1 Korintotɔwo 6:12; 2 Korintotɔwo 7:1; 1 Yohanes 4:8.
Nu ka tae amewo wɔa nu sia?
Do wò sidzedze kpɔ: Nya siawo dometɔ kae nèsusu be enye ŋuɖoɖo nyuitɔ?
Amewo sia wo ɖokuiwo . . .
be yewoatsi nuxaxa nu.
be yewoawu yewo ɖokuiwo.
Ŋuɖoɖo nyuitɔ: A. Ame siwo sia wo ɖokuiwo fe akpa gãtɔ medina be yewoaku o. Ðeko wowɔnɛ be yewoatsɔ atsi nuxaxa nu.
Kpɔ nya siwo sɔhɛ siwo sia wo ɖokuiwo dometɔ aɖewo gblɔ ɖa.
Celia : “Enana nye dzi dzea eme.”
Tamara: “Ewɔna nam abe ɖe nuxaxa nu yi ene. Veve si ame sena ne ewɔ nu vevi eɖokui la nyo sãsãsã wu nuxaxa.”
Carrie: “Nyemedina be malé blanui kura o. Ne mesi ɖokuinyea, nye susu meganɔa nye blanuilélea dzi o, nye susu va nɔa abi si le veyem la boŋ dzi.”
Jerrine: “Ɣesiaɣi si mesi ɖokuinyea, nye susu dzona le kuxi ɖe sia ɖe kloe dzi, eye megahiãna be makpe akɔ kple nye kuxiwo o. Tɔtrɔ sia dzɔa dzi nam.”
Ne kuxi sia le ŋuwò la, aleke nàwɔ atasii?
Gbedodoɖa na Yehowa nye nu vevi si kpena ɖe ame ŋu wòdzudzɔa nuwɔna sia. Biblia gblɔ be: ‘Midro miafe dzimaɖitsitsiwo katã ɖe eyama dzi, elabena eléa be na mi.’—1 Petro 5:7.
Aɖaŋuɖoɖo: Gbã la, do gbe kpui aɖe ɖa, ɖewohĩ nàgblɔ na Yehowa ko be, “Mehiã kpekpeɖeŋu.” Le ɣeyiɣi aɖe megbe la, ŋutete ava su asiwò nàgblɔ wò dzimenya geɖewo na “akɔfafa katã fe Mawu” la.—2 Korintotɔwo 1:3, 4.
Menye susumenu dzro aɖe si nana ame sena le eɖokui be yekpɔ gbɔdzɔe gbedodoɖa nye o. Enye dzeɖoɖo ŋutɔŋutɔ kple Fofowò si le dzifo, ame si do ŋugbe be: “Mègavɔ̃ o, elabena meli kpli wò; ŋɔ megadzi wò o, elabena nyee nye wò Mawu, mali ke wò, makpe ɖe ŋuwò, eye matsɔ nye xɔname fe nuɖusi alé wò.”—Yesaya 41:10.
Ame siwo sia wo ɖokuiwo dometɔ geɖe kpɔ gbɔdzɔe esi wofo nu tso wofe kuxia ŋu na wo dzilawo alo ame tsitsi aɖe si dzi woka ɖo. Se nya siwo sɔhɛ siawo dometɔ etɔ̃ gblɔ la ɖa.
Biabia Siwo Ŋu Nàde Nugble Le
Ne èdi be yeabia kpekpeɖeŋu la, ame kae nàdi be yeafo nu tso yefe kuxiawo ŋu na?
Nya kae nàte ŋu agblɔ tso kuxia ŋu ne èle gbe dom ɖa na Yehowa Mawu?
Àte ŋu ayɔ mɔnu eve aɖewo (siwo menye nu vevi wɔwɔ ame ɖokui o) siwo dzi nàto aɖu wò nuteɖeamedzi kple nuxaxaa dzia?


text:
Ðe Míate Ŋu Anya Ame Siwo Tututu Ŋlɔ Biblia?
Ale si Biblia ɖo eŋui
Wogblɔ na ame geɖewo be míate ŋu anya ame siwo ŋlɔ Biblia o. Gake zi geɖe la, Biblia me nuŋlɔɖiwo nana míenyaa ame siwo ŋlɔ wo. Efe akpa aɖewo dze egɔme ale: “
Nexemya . . . fe ŋutinyawo nye esi,” “
ŋutega, si Yesaya . . . kpɔ” kple “
Yehowa fe gbe, si va na Yoel.”—Nexemiya 1:1; Yesaya 1:1; Yoel 1:1.
Biblia-ŋlɔla geɖewo gblɔ be Yehowa, Mawu vavã la fe ŋkɔ mee yewoŋlɔ yewofe agbalẽawo le, eye eyae fia mɔ yewo. Nyagblɔɖila siwo ŋlɔ Hebri Ŋɔŋlɔawo gblɔ wu zi 300 be: “
Ale Yehowa gblɔ esi.” (Amos 1:3; Mixa 2:3; Naxum 1:12) Biblia-ŋlɔla bubuwo xɔ Mawu fe gbedeasia to mawudɔlawo dzi.—Zaxarya 1:7, 9.
Ŋutsu 40 aɖewoe ŋlɔ Biblia, eye Biblia-ŋɔŋlɔ xɔ fe 1,600 kple edzivɔwo. Ŋutsu siawo dometɔ aɖewo ŋlɔ Biblia-gbalẽ geɖe. Ne míagblɔe la, Biblia nye agbalẽdzraɖofe sue si me agbalẽ 66 le. Agbalẽ 39 ye le Biblia fe akpa si nye Hebri Ŋɔŋlɔawo, si ame geɖewo yɔna be Nubabla Xoxoa me, eye agbalẽ 27 ye le Kristotɔwo Ƒe Hela Ŋɔŋlɔawo, si amewo yɔna zi geɖe be Nubabla Yeyea me.


text:
ŊKUÐOÐO BLEMATƆ AÐEWO DZI
Konstantino
Konstantino nye Romatɔwo fe fiagã gbãtɔ si gblɔ be yezu Kristotɔ. Eto esia me kpɔ ŋusẽ gã aɖe ɖe xexemeŋutinya dzi. Eva zu Kristotɔwo fe subɔsubɔha si wolé fui tsã la me tɔ eye wòkpɔ ŋusẽ ɖe subɔsubɔha sia dzi hekpe asi ɖe eŋu woɖo Kristodukɔa anyi. Eya ta The Encyclopædia Britannica gblɔ be yeaɖi Kristotɔnyenye va zu “hadome kple dunyahehe fe dɔwɔnu sesẽtɔ kekeake” si kpɔ ŋusẽ ɖe xexemeŋutinya dzi.
NU KA TAE nàtsɔ ɖe le Roma-fiagã aɖe si nɔ anyi le blema la fe ŋutinya me? Ne ètsɔ ɖe le Kristotɔnyenye me la, ke nyae be Konstantino fe dunyahehe kple efe subɔsubɔnuwɔnawo kpɔ ŋusẽ ɖe sɔlemeha geɖewo fe dzixɔsewo kple wofe nuwɔnawo dzi va se ɖe egbe. Na míakpɔ ale si esia dzɔe la ɖa.
WOÐO SƆLEMEHAWO LE SE NU HEZÃ WO
Le fe 313 me la, Konstantino nɔ Ɣetoɖofe Roma-fiaɖufea dzi ɖum esime Likinio kple Maximino hã nɔ Ɣedzefe fiaɖufea dzi ɖum. Konstantino kple Likinio siaa na ablɔɖe wofe dukɔmeviwo be woate ŋu asubɔ wofe mawuwo faa, eye ablɔɖe sia su Kristotɔwo hã si. Konstantino kpɔ Kristotɔwo fe subɔsubɔha ta eye wòsusui be subɔsubɔha sia awɔe be yefe fiaɖufea nawɔ ɖeka. *
Eya ta medzɔ dzi na Konstantino kura be mama le sɔlemehawo dome o. Esi wòdi vevie be yeana sɔlemehawo fe nu nasɔ ta la, edze agbagba ɖo dzixɔse si wòbu be eyae nye adodoea anyi eye wòzii ɖe wo dzi. Ele na bisiɔpwo be woaɖe asi le wofe subɔsubɔdzixɔse aɖewo ŋu. Eye bisiɔp siwo lɔ̃ wɔ esia megaxea adzɔ o, eye fiagã la naa ga geɖe wo. Blemaŋutinyaŋlɔla Charles Freeman gblɔ be: “Kristotɔwo fe dzixɔse siwo wogblɔ be enye adodoea nana ame fe asi sua dzifo kple anyigbadzikesinɔnu gbogbo aɖewo siaa dzi.” Ale wɔ sɔlemehakplɔlawo zu ame xɔŋkɔwo le xexemenyawo me. Blemaŋutinyaŋlɔla A.H.M. Jones gblɔ be: “Ekpɔ sɔlemehaa ta gake eɖu afetɔ hã ɖe edzi.”
“Ekpɔ sɔlemehaa ta gake eɖu afetɔ hã ɖe edzi.”—A.H.M. Jones, blemaŋutiŋlɔla
KRISTOTƆNYENYE KAE WOÐO ANYI?
Kristotɔnyenye si do tso Konstantino kple bisiɔpwo fe ɖekawɔwɔ mee nye xɔse-vi-ɖe-bo-vi-ɖe. Nenema ko wòate ŋu adzɔe, elabe menye mawusubɔsubɔ vavã dimee fiagã la nɔ o ke boŋ ale si ɖekawɔwɔ nanɔ subɔsubɔhawo dome ye nɔ vevie nɛ. Ele eme nenema elabe eya ŋutɔ hã trɔ̃subɔdukɔ fe fiae wònye. Blemaŋutinyaŋlɔla aɖe ŋlɔ bena Konstantino “ɖoe koŋ nɔa evedomesi le efe nuwɔnawo kple dziɖunyawo me” le esi wòdi be yeadze trɔ̃subɔlawo kple Kristotɔwo siaa ŋu ta.
Togbɔ be Konstantino gblɔna be Kristotɔ akuakuae yenye hã la, efe afɔ ɖeka nɔ Kristotɔwo fe subɔsubɔha me eye evelia nɔ trɔ̃subɔsubɔ me. Le kpɔɖeŋu me, ekaa ɣletivimefa hekpɔa gome le afakaka fomevi bubu siwo Biblia tsri la hã me. (5 Mose 18:10-12) Le Konstantino fe Ŋkuɖodzikpe si le Roma dzi la, wota Konstantino wònɔ vɔ sam na legbawo. Eyi edzi taa ɣemawu fe nɔnɔme ɖe gakuwo dzi tsɔ dea bubu eŋu, eye wòdo ɣemawu la subɔsubɔ ɖe ŋgɔ. Le Konstantino fe tsitsime la, ena wòtu gbedoxɔ na eya kple efe fomea le Umbria si nye Italy-du sue aɖe la me, eye wòɖo trɔ̃nuwo be woasubɔ le afi ma.
Konstantino he efe mawutsideta abe “Kristotɔ” ene ɖe megbe va se ɖe esime wòsusɔ ŋkeke ʋɛ aɖewo wòaku le fe 337 me hafi. Agbalẽnyala geɖewo susui be ehe efe mawutsideta ɖe megbe ale be Kristotɔwo kple trɔ̃subɔla siwo le efe fiaɖufea me la siaa nade efe dziɖuɖua dzi. Le nyatefe me la, efe agbenɔnɔ kple efe mawutsideta hehe ɖe megbe fɔ nyabiase vevi aɖewo ɖe te nenye be exɔ Kristo dzi se vavã. Gake kakaɖedzi le nu ɖeka ya ŋu: Sɔlemeha si Konstantino ɖo anyi le se nu la va zu dunyahehe kple mawusubɔsubɔ fe habɔbɔ sẽŋu aɖe, enye habɔbɔ si trɔ ɖa le Kristo yome heku ɖe xexea ŋu. Evɔ Yesu gblɔ tso eyomedzelawo ŋu be: “Womenye xexea fe akpa aɖeke o, abe ale si nyemenye xexea fe akpa aɖeke o la ene.” (Yohanes 17:14) Sɔlemeha sia si và xexea goŋgoŋ azɔ la mee sɔlemeha gbogbowo do tso hekaka ɖe anyigba la dzi.
Nufiame kae le ŋutinya sia me na mí? Mele be míaxɔ sɔlemeha aɖeke fe nufiafiawo dzi ase ko o, ke boŋ ehiã be míado wofe nufiafiawo kpɔ be wosɔ ɖe Biblia fe nufiafiawo nu hã.
^ mm. 6 Ame geɖe meda asi ɖe edzi be Kristotɔ akuakuae Konstantino nye o, eye numekugbalẽ aɖe gblɔ be esia fe akpa aɖe anya tso “ale si wòdze fãa be eɖe mɔ ɖe trɔ̃subɔlawo fe kɔnu aɖewo ŋu le efe dziɖuɖu fe nuwuwu gɔ̃ hã” gbɔ.


text:
Gakuxi Kple Fenyinyi—Ðe Biblia Ate Ŋu Akpe Ðe Mía Ŋua?
Ale si Biblia ɖo eŋui
Ɛ̃. Biblia me mɔfiame ene siwo gbɔna ate ŋu akpe ɖe ŋuwò le ganyawo kple fenyinyawo gome:
Wɔ ɖoɖo ɖe gazazã ŋu.
“Veviedola fe tameɖoɖo hea viɖe vɛ, ke ame si tsi klokloklo la, dea hiã afe.” (Lododowo 21:5)Mègatsi dzi nàfle nane le esi wole edzram ta ko o. Wɔ ɖoɖo ɖe gazazã ŋu eye nàzɔ ɖe edzi pɛpɛpɛ.
Mègade ɖokuiwò fe me dzodzro o.
“Ame si doa nugbana la, dɔla wònye na agbanatɔ.” (Lododowo 22:7)Ne fe aɖewo le ŋuwò xoxo eye mètea ŋu le wo xem o la, dzro ɖoɖo bubu si nu nàdi be yeaxe fea le la kple wò fetɔa. Ƒo koko nɛ.
Wɔ ɖe aɖaŋu si Biblia ɖo na ame si mebu nuwo ŋu nyuie o hafi de megbe na ame le fenyinyi me o la dzi be: “[Xlã] ɖokuiwò ɖe efe afɔ nu, eye nàfoe ɖe hawòvi nu. Mègana alɔ̃ nava wò ŋku dzi o, eye akɔlɔ̃e megaɖo wò aɖaba me o.” (Lododowo 6:1-5)Ne meda asi ɖe ɖoɖo si nèwɔ be yeaxe fea nɛ dzi o zi gbãtɔ o hã la, yi ebiabia dzi.
Na susu nyuitɔ nanɔ asiwò ɖe ga ŋu.
Biblia gblɔ be: “Ŋubiãla le yɔyɔm ɖe kesinɔnu ŋu; ke menyae be, hiã le ye dzi va ge o.” (Lododowo 28:22)Eya ta menye ɖeko ŋubiabiã kple ŋukeklẽ ana nàzu feme o, ke ana hã be magatsi dzi ɖe wo kple Mawu dome fomedodo ŋu o.
Na nu si le asiwò la nadze ŋuwò.
“Ne nunyiame kple avɔtata le mía si la, mina nu siawo nasɔ gbɔ na mí.” (1 Timoteo 6:8)Ga mate ŋu afle dzidzɔkpɔkpɔ alo dzidzeme o. Ame siwo kpɔa dzidzɔ wu le xexea me la dometɔ aɖewo menye gatɔ gãwo o. Nu siwo le wo si nye lɔlɔ̃ si le wofe fomea me, lɔlɔ̃ si le wo kple wo xɔlɔ̃wo dome, kpakple xɔlɔ̃kadodo si le wo kple Mawu dome.—Lododowo 15:17; 1 Petro 5:6, 7.


text:
Nusɔsrɔ̃ 9
Mɔ Nyui Ka Dzie Míato Adzra Ðo Ðe Kpekpeawo Ŋu?
Ne Yehowa Ðasefowo le Biblia srɔ̃m kpli wò la, ke anɔ eme be èdzrana ɖo ɖe nu si miasrɔ̃ ŋu do ŋgɔ. Nenema kee wòanyo be nàdzra ɖo ɖe hamea fe kpekpewo hã ŋu do ŋgɔ be wòaɖe vi geɖe na wò. Ne esia wɔwɔ zu numame na wò la, àkpɔ viɖe geɖe tso eme.
Tia ɣeyiɣi kple tefe si nàsrɔ̃ nua le. Ɣekaɣie nàte ŋu asrɔ̃ nu be wòatsi susu me na wò nyuie wu? Fɔŋli me hafi nàdze ŋkekea fe dɔwo gome ye loo, alo fiẽ me esi ɖeviawo mlɔ anyi yea? Ne màte ŋu asrɔ̃ nu ɣeyiɣi didi o gɔ̃ hã la, anyo be nàɖo ɣeyiɣi si nàtsɔ asrɔ̃ nui la na ɖokuiwò, eye mègana naneke nagblẽ eme o. Srɔ̃ nua le tefe si ɖoɖoezizi le, eye nàtsi radio, television, kple wò telefon be woagahe wò susu o. Ne èdo gbe ɖa hafi dze nusɔsrɔ̃a gɔme la, esia akpe ɖe ŋuwò nàɖe susu ɖa le ŋkekea fe dzimaɖitsitsiwo ŋu be wòanɔ Mawu fe Nya la ŋu bliboe.—Filipitɔwo 4:6, 7.
De dzesi nya veviawo, eye nàɖoe be yeaɖo nya ŋu. Hafi nàdze ɖokuisinusɔsrɔ̃a gɔme la, anyo be nàna nu si ŋu nyati bliboa ku ɖo la nanɔ susu me na wò gbã. Ale si nàwɔ esiae nye esi: de ŋugble le tanyaa ŋu, bu ale si tanya sueawo de nu nyatia mee ŋu, lé ŋku ɖe nɔnɔmetata siwo anɔ nusɔsrɔ̃a me ŋu, eye nàde ŋugble le numetotobiabia siwo he susu yi nya veviawo dzii la ŋuti. Azɔ xlẽ memamawo dometɔ ɖe sia ɖe, eye nàdi biabia ɖe sia ɖe fe ŋuɖoɖo. Xlẽ mawunyakpukpui siwo me nyawo womeŋlɔ ɖe agbalẽa me o, eye nàde ŋugble le ale si wode nu nyatia mee ŋu. (Dɔwɔwɔwo 17:11) Ne èkpɔ biabiawo fe ŋuɖoɖowo la, te fli ɖe nya ʋɛ aɖewo siwo akpe ɖe ŋuwò nàɖo ŋku ŋuɖoɖoa dzi la te. Le kpekpeawo me la, àte ŋu ado asi ɖe dzi faa aɖo nya ŋu kpuie abe ale si nèse egɔmee ene.
Ne èdzrana ɖo ɖe nyati vovovo siwo me míedzrona kwasiɖa sia kwasiɖa le kpekpeawo me ŋu la, Biblia me nunya adzi ɖe edzi na wò le wò “nu xɔasiwo dzraɖofe.”—Mateo 13:51, 52.
Nu kawoe wòle be nànɔ wɔwɔm ne èdi be yeadzra ɖo ɖe kpekpeawo ŋu?
Nu kae ana wòanɔ bɔbɔe na wò be nàɖo nya ŋu le kpekpeawo me?


text:
MEGBENYAWO
Ʋɔnudrɔ̃gbe La—Nukae Wònye?
NUKAE nèsusuna be Ʋɔnudrɔ̃gbe la nye? Ame geɖe susuna be luʋɔ biliɔn geɖewo ava to Mawu fe fiazikpuia ŋgɔ ɖekaɖeka. Eye woadrɔ̃ ʋɔnu amesiame le afima. Woatsɔ dzidzɔ me nɔnɔ le dzifo aɖo etefe na ame aɖewo, ke ame bubuwo ya woatsɔ wo ade asi na fukpekpe mavɔ. Gake nya si Biblia ya gblɔ tso ɣeyiɣi sia ŋu la to vovo kura. Mawu fe Nya la megblɔ be enye vɔvɔ̃ ŋkeke o, ke boŋ be enye mɔkpɔkpɔ kple nuwo ɖɔɖɔɖo fe ɣeyiɣi.
Le Nyaɖeɖefia 20:11, 12 la, míexlẽ nu tso alesi apostolo Yohanes fo nu tso Ʋɔnudrɔ̃gbea ŋui, be: “Mekpɔ fiazikpui ɣi gã aɖe kple amesi bɔbɔ nɔ edzi, amesi fe ŋku me anyigba kple dzifo si tso, eye womegakpɔ tefe aɖeke na wo o. Eye mekpɔ ame kukuwo, ame tsitsiwo kple ɖeviwo, le tsitre ɖe fiazikpui la ŋgɔ, eye woʋu agbalẽwo; eye woʋu agbalẽ bubu aɖe, si nye agbegbalẽ; eye wodrɔ̃ ʋɔnu ame kukuawo ɖe nusiwo woŋlɔ ɖe agbalẽawo me le wofe dɔwɔwɔwo ŋuti la nu.” Amekae nye Ʋɔnudrɔ̃la si ŋu wofo nu tsoe le afisia?
Yehowa Mawue nye amefomea fe Ʋɔnudrɔ̃la gãtɔ. Gake etsɔ ʋɔnudɔdrɔ̃a de asi na ame aɖe. Le Dɔwɔwɔwo 17:31 la, apostolo Paulo gblɔ be Mawu “[ɖo] ŋkeke, si dzi wòle ʋɔnu drɔ̃ ge xexeame godoo le dzɔdzɔenyenye nu to ŋutsu aɖe, si woɖo la dzi.” Ʋɔnudrɔ̃la ma si woɖo lae nye Yesu Kristo si wofɔ ɖe tsitre. (Yohanes 5:22) Gake ɣekaɣie Ʋɔnudrɔ̃gbea adze egɔme? Ɣeyiɣi didi kae wòaxɔ?
Nyaɖeɖefia fe agbalẽa ɖee fia be Ʋɔnudrɔ̃gbea adze egɔme le Harmagedon-ʋaa megbe, esime woatsrɔ̃ Satana fe nuɖoanyia le anyigba dzi.* (Nyaɖeɖefia 16:14, 16; 19:19-20:3) Le Harmagedon megbe la, woade Satana kple efe gbɔgbɔ vɔ̃wo aʋli me fe akpe ɖeka. Ɣemaɣi la, dzifo hatidziɖula 144,000 la anye ʋɔnudrɔ̃lawo eye woaɖu “fia kple Kristo fe akpe ɖeka.” (Nyaɖeɖefia 14:1-3; 20:1-4; Romatɔwo 8:17) Menye nudzɔdzɔ kpata aɖe si adzɔ le gafofo 24 me koe Ʋɔnudrɔ̃gbea nye o. Axɔ fe akpe ɖeka.
Le fe akpe ɖeka fe ɣeyiɣi ma me la, Yesu Kristo “le ʋɔnu drɔ̃ ge ame gbagbewo kple ame kukuwo.” (Timoteo II, 4:1) ‘Ame gbagbeawoe’ nye “ameha gã” si atsi agbe le Harmagedon me. (Nyaɖeɖefia 7:9-17) Apostolo Yohanes kpɔ “ame kukuwo” hã “le tsitre ɖe fiazikpui la ŋgɔ.” Abe alesi Yesu do ŋugbee ene la, “amesiwo katã le yɔdowo me la, woase [Kristo fe] gbe” eye “woado go” to tsitretsitsi me. (Yohanes 5:28, 29; Dɔwɔwɔwo 24:15) Gake nuka dzie woanɔ te ɖo adrɔ̃ ʋɔnu amewo katã?
Le ŋutega si apostolo Yohanes kpɔ nu la, “woʋu agbalẽwo,” eye “wodrɔ̃ ʋɔnu ame kukuawo ɖe nusiwo woŋlɔ ɖe agbalẽawo me le wofe dɔwɔwɔwo ŋuti la nu.” Nusiwo amewo wɔ va yi ŋuti nuŋlɔɖiwoe le agbalẽ siawo mea? Ao, womadrɔ̃ ʋɔnu amewo ɖe nusiwo wowɔ va yi hafi ku la nu o. Aleke míewɔ nya? Biblia gblɔ be: “Amesi ke ku la, wotso afia nɛ, ɖee tso nuvɔ̃ me.” (Romatɔwo 6:7) Esia fia be wote fli ɖe nuvɔ̃ siwo katã amesiwo wofɔ ɖe tsitre wɔ va yi la me. Eyata agbalẽawo anye kpɔɖeŋu na nudidi bubu siwo Mawu aɖo ɖi. Ne amesiwo tsi agbe le Harmagedon me kple amesiwo wofɔ ɖe tsitre siaa di be yewoanɔ agbe tegbee la, ke ele be woawɔ Mawu fe sededewo dzi, eye woawɔ ɖe nudidi yeye ɖesiaɖe si Yehowa aɖe fia le fe akpe ɖeka fe ɣeyiɣia me hã dzi. Eyata nusi amesiame awɔ ɣemaɣi le Ʋɔnudrɔ̃gbea dzie woanɔ te ɖo adrɔ̃ ʋɔnui.
Ʋɔnudrɔ̃gbea ana mɔnukpɔkpɔ ame biliɔn geɖe be woasrɔ̃ nu tso Mawu fe lɔlɔ̃nu ŋu zi gbãtɔ ahawɔ ɖe edzi. Esia fia be nufiafiadɔ gã aɖe ayi edzi ɣemaɣi. Nyatefee, “xexeametɔwo [asrɔ̃] dzɔdzɔenyenye.” (Yesaya 26:9) Gake menye amesiamee adi be yeawɔ Mawu fe lɔlɔ̃nu o. Yesaya 26:10 gblɔ be: ‘Ne wove ame vɔ̃ɖi nu la, masrɔ̃ dzɔdzɔenyenye o, ke boŋ awɔ nu vɔ̃ɖi le anyigba dzɔdzɔe dzi, eye malé ŋku ɖe Yehowa fe gãnyenye ŋu o.’ Woatsrɔ̃ ame vɔ̃ɖi siawo ɖikaa le Ʋɔnudrɔ̃gbea.—Yesaya 65:20.
Ne Ʋɔnudrɔ̃gbea wu enu la, amesiwo tsi agbe la ‘agbɔ agbe’ ŋutɔŋutɔ azu ame deblibowo. (Nyaɖeɖefia 20:5) Eyata Ʋɔnudrɔ̃gbea ana amefomea nagaɖo blibodede si me wònɔ le gɔmedzedzea me gbɔ ake. (Korintotɔwo I, 15:24-28) Azɔ woawɔ dodokpɔ mamlɛ aɖe. Woaɖe Satana tso aʋli me eye woaɖe mɔ nɛ be wòadze agbagba be yeable amefomea zi mamlɛtɔ. (Nyaɖeɖefia 20:3, 7-10) Amesiwo tsi tre ɖe eŋu la akpɔ Biblia fe ŋugbedodo sia me vava tefe bliboe, be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Ɛ̃, yayrae Ʋɔnudrɔ̃gbea anye na amefomea me tɔ wɔnutefewo!
* Ku ɖe Harmagedon ŋu la, taflatse, kpɔ Insight on the Scriptures, Babla 1, axa 594-5, 1037-8 (Étude perspicace des Écritures, Babla 1, axa 1073-5; Babla 2, axa 63-4) kple Subɔ Mawu Vavã Ðeka Kolia La fe ta 20. Yehowa Ðasefowoe ta agbalẽ eveawo siaa.
← Kpɔ ta


text:
Afɔfiɛ
Afɔfiɛ (alo April) enye ɣleti enelia le fea me. Ɣleti sia le Gregoria ɣletigbãlea me. Ŋkeke 30 ye le ɣleti sia kpakple etɔ̃ bubuwo me.
Ɣleti sia fe ŋkɔ ɖeka tso Aprilis le Latingbe me. Egɔme enye aperire alo ʋuʋum elabena ɣeyiɣi sia me sefofowo tsena le wo de. Helatɔwo hã yɔna ɣeyiɣi sia be ἁvoιEις (ʋuʋum). Esime Romatɔwo tsɔ wofe mawuwo fe ŋkɔwo na ɣletiawo ta la, wobui be woyɔne be Aprilis si tso Helatɔwo fe mawuawo ɖeka Afrodite fe ŋkɔme.
Anglo-Saxontɔwo tsɔ ŋkɔ na ɣleti sia be Oster-monath alo Eostur-monath si nye wofe mawu ɖeka Eostre alo Ostara fe ŋkɔ. Ŋkɔ sia me Easter tso.


text:
NYATI SI LE AKPAA DZI | NE MÍEKU KO EVƆA?
Ale Si Ku Venae
Nufofo tso ku ŋu ɖea fu na ame geɖe. Esia tae ame aɖewo medina be yewoafo nu tso eŋu o. Gake ku ava tu mí godoo gbe ɖeka. Eye veve si ku dona na ame la yia ememe ke eye wògbãa dzi na ame ŋutɔ.
Míate ŋu awɔ naneke atsɔ adzra ɖo ɖe vevesese si gbegbe ku dona na ame ŋu do ŋgɔ o, elabena ne ame dzila, alo ame srɔ̃, alo vi ku na ame la, egbãa dzi na ame ŋutɔ. Ku ate ŋu adzɔ kpata alo amea akpe fu ɣeyiɣi didi aɖe hafi aku. Aleke kee wòɖadzɔe o, míate ŋu asi le vevesese si ku dona na ame nu o, eye ne kua nya dzɔ ko la, etea ŋu gblẽa nu geɖe.
Antonio, si fofo ku le ʋufɔku aɖe me la gblɔ be: “Ele ko abe ɖe ame aɖe va do wò afea fe ʋɔwo hetsɔ safuiawo dzoe ene. Màgate ŋu age ɖe wò afe me kura o. Susu me koe nàgate ŋu akpɔ ale si wò afe me nɔ la le. Aleae wònɔna. Togbɔ be màdi be yealɔ̃ ɖe edzi o, le esi nèse le ɖokuiwò me be mele be wòadzɔ alea o ta hã la, naneke meli nàte ŋu awɔ o.”
Nu sia tɔgbie dzɔ ɖe Dorothy hã dzi. Esime wòxɔ fe 47 eye srɔ̃a ku kpata la, edi godoo be yeanya nu si dzɔna le ku megbe. Esi Dorothy nye Anglikan-haa fe Kwasiɖagbesuku nufiala ta la, efiaa nu be kukuawo ganɔa agbe le ku megbe. Ke hã eya ŋutɔ menya nu si tututu dzɔna le ku megbe o. Eya ta ebia wofe nunɔlaa be: “Nu kae dzɔna ɖe ame siwo ku la dzi?” Eɖo eŋu nɛ be: “Le nyatefe me la, ame aɖeke manya o. Ðeko wòle be míalala anɔ ŋgɔgbea kpɔm ɖa.”
Nyatefee wònye be naneke meli míawɔ wu be “míalala anɔ ŋgɔgbea kpɔm ɖa” oa? Ðe mɔ aɖe li si dzi míato anya nu si tututu dzɔna ɖe ame dzi ne ekua?


text:
Aleke Mawɔ Sukudɔdeasi Siawo Katã?
Nu si nàte ŋu awɔ
Di tefe si nàsrɔ̃ nua le. Mele be toɣliɖeɖe nanɔ tefea o. Ne anya wɔ la, zã nusrɔ̃kplɔ̃. Mègaʋu television ne èle nu srɔ̃m o.
Wɔ nu siwo le vevie wu la gbã. Esi wònye sukunusɔsrɔ̃ le vevie ta la, ɖoe be yeawɔ yefe sukudɔdeasiwo gbã.
Mèganɔ megbelele hem o. Wɔ ɖoɖo koŋ ɖe wò sukudɔdeasiwo ŋu, eye nàwɔ ɖe edzi pɛpɛpɛ.
Ðoɖowɔɖi nenɔ asiwò. Tia dɔdeasi si nàwɔ gbã, esi nàwɔ evelia kple bubuawo. Ŋlɔ esiawo ɖe pepa dzi eye nàɖo ɣeyiɣi si nàzã ɖe wo dometɔ ɖe sia ɖe ŋu. Ne èwu wo dometɔ aɖe wɔwɔ nu la, te fli ɖe eme.
Ði ɖe eme vie. Ne èkpɔe be yefe susu megale nusɔsrɔ̃a lém tututu o la, ke ɖi ɖe eme vie. Gake gbugbɔ trɔ ɖe eŋu kaba.
Kakaɖedzi nenɔ asiwò. Ðo ŋku edzi be menye tagbɔ ɖaɖɛ ye nana ame nyea sukuvi nyui o ke boŋ veviedodonu ye. (Lododowo 10:4) Àte ŋu akpɔ dzidzedze le suku. Do vevie nu, ekema akpɔ eme kutsetse nyuiwo.


text:
Nu Ka Tae Miegayia Ame Siwo Le Subɔsubɔha Aɖe Me Xoxo La Gbɔ?
Míede dzesii be ame siwo le subɔsubɔha aɖe me xoxo la lɔ̃a dzeɖoɖo tso Biblia me nyawo ŋu. Ke hã, míedea bubu gome si le amewo si be woaxɔ nu siwo to vovo na mía tɔ dzi se la ŋu, eya ta mieziã míafe gbedeasia ɖe wo dzi o.
Ne míele dze ɖom kple amewo ku ɖe mawusubɔsubɔ ŋu la, míedzea agbagba be míawɔ ɖe Biblia fe aɖaŋuɖoɖo si nye be ‘
miafa tu’ ahawɔ nu ɖe amewo ŋu le “
bubu deto” me la dzi. (1 Petro 3:
Le kpɔɖeŋu me, vovo manɔ ame aɖe ŋu be wòaɖo dze kple mí le ɣeyiɣi aɖe me o, gake alɔ̃ fãa aɖo dze kple mí le ŋkeke bubu dzi. Tsɔ kpe ɖe eŋu la, ameawo anya nɔ go dom kuxi yeyewo alo nɔnɔme aɖewo siwo nu wòle be woanɔ te ɖo, si ana be woava tsɔ ɖe le Biblia fe gbedeasia me. Eya ta míedzea agbagba trɔ yia amewo gbɔ zi geɖe.